DA JEG RAMTE MUREN OG LIDT OM DET JEG SAVNER – Miekirstine.dk\nI går ramte jeg muren for første gang i hele det her corona-cirkus. Dermed ikke sagt, at jeg på noget tidspunkt har syntes godt om situationen og alle de dumme konsekvenser den tager med i kølvandet. Men jeg har alligvel hele tiden haft en form for positivisme i mit sind og gjort mig umage for at få det bedste ud af situationen.\nJeg er fuldt bevidst om, at jeg ikke er en af dem, der skal klage. Jeg har ingen børn der skal hjemmeundervises eller underholdes og som sådan ingen hverdagskabale, der skal gå op. Jeg har ikke mistet mit job eller været nødsaget til at aflyse en stor begivenhed, som jeg har arbejdet på længe. Der er selvfølgelig hele ensomheds-problematikken, men der er jeg også heldig at have en familie, som jeg kan søge tilflugt hos og endda et sted, hvor jeg er omgivet af frisk luft og grønne bøgetræer. Dermed ikke sagt, at jeg er skånet for altid, for lige nu ved man jo slet ikke hvordan tingene ser ud i morgen og som en lille selvstændig erhvervsdrivende, er fremriden jo virkelig usikker. Men so far, så har jeg ikke haft det store at klage over.\nDet nyeste billede på min telefon fra karantæne-dag 4897\nDerfor skulle der nok også gå over en måned, før jeg for alvor blev ramt af “nu giver jeg virkelig ikke mere-følelsen”. Men den er kommet til mig nu. Tingene går i ring, dagene ligner hinanden og savnet til alt det der var, er ved at tage til. Det kommer heldigvis kun i brudstykker, for samtidig går der heller ikke en dag, hvor jeg ikke nyder roen, naturen, stilheden og det langsomme tempo. Når jeg tænker over, at vi går en sommer i møde uden fest, farver og sjove oplevelser, kan jeg også føle noget fint i, at vi er tvunget til at komme ned i tempo. Lige nu skal jeg bare søge lidt dybere for at finde følelsen frem.\nI går havde jeg sådan en dag, hvor jeg ikke skulle nå noget som helst. Ingen planer, ingen aftaler og nærmest ingen ønsker. Sådan en dag, som jeg ville have givet min højre arm for, dengang alt var normalt. Der blev jeg ramt af sådan en dum irritation på mig selv. Først over ikke at være i stand til at give mig hen og bare nyde det og derefter kom den dårlige samvittighed over ikke at udnytte den her tvungede fritid.\nJeg kan nævne et hav af ting, som jeg evigt og altid har udskudt til den dag “hvor jeg havde al tid i verden” og det må vist siges at være nu. Alligvel, så er der meget jeg ikke orker og jeg bliver stadig ved med at tænke “jeg gør det i morgen”. Egentlig tror jeg at det er helt normalt at have det sådan og jeg kunne forestille mig, at flere af jer sikkert også kan genkende følelsen.\nSelvom det er en irriterende følelse, så minder den mig også om, at det nok bare altid vil være sådan. Normal hverdag eller totalt kaos. Om ikke andet, har det i hvert fald mindet mig om, at der er oh so many things fra den gamle hverdag, der fik hjulene til at køre rundt, helt uden jeg var klar over det. Små ting, som jeg slet ikke værdsatte nok, men som jeg aldrig kommer til at tage forgivet igen, når det normale liv en skønne dag vender tilbage. Simple ting for fem uger siden, kæmpe ting i dag. I går skrev jeg dem ned og det gav mig næsten en følelse af håb og en lill smule kriller i maven. I dag vil jeg lige dele dem med jer og glæde mig ekstra meget til dem. Hvis I har tilføjelser, må I endelig ikke holde jer tilbage 🖤\nDe venner, jeg har set IRL i løbet af de seneste 6 uger kan tælles på fire fingre. Jeg har gået ture og drukket afstandskaffe med enkelte veninder, men det er også det. Det er først nu, at det er gået op for mig, HVOR meget jeg holder af middagsselskaber og sene nætter med vin og lange samtaler. Internettets muligheder har taget toppen af savnet, men for søren hvor jeg savner den ægte kontakt og ikke at blive udfordret af forbindelser og støj på linjerne.\nDer var engang hvor man kunne stå tæt og ses mere end to ad gangen\nAt kunne planlægge ud i fremtiden\n“Det må vi se på” er uden tvivl min mest brugte sætning pt. Jeg aner ikke hvad jeg skal om få dage og hvordan sommeren f.eks ser ud, har jeg ingen idè om. Spontaniteten har naturligvis også sin charme, men ærligt, så savner jeg at have noget at se frem til. En god fest, en fredagsbar, et event og endda noget så simpelt som et møde. I dag er der præcis en uge til min fødselsdag og jeg aner ikke hvor eller hvordan det bliver fejret “Det må vi se på”. Det eneste jeg ved er, at den ikke kommer til at gå over historien som den mest festlige.\nPå eventyr i den svenske skærgård, sidste sommer\nAt opleve ting\nHer mener jeg ikke nødvendigvis store rejser og kæmpe begivenheder. Jeg savner bare at få indtryk. Noget at tygge på, fordøje og fortælle om. I begyndelsen var hele situationen vild nok i sig selv til at kunne holde de fleste samtaler kørende i evigheder. Men nu er vi efterhånden kommet så langt hen, at det meste er blevet sagt og samtlige scenarier er blevet vendt og drejet. Heldigvis tilbringer jeg det meste af min tid i naturen og lige nu udvikler foråret sig dag for dag og ved nærmere eftertanke, er det nok det, der bidrager til mest i mine tanker.\nMin fødselsdag sidste år på Møn sammen med hele min familie\nJeg nåede lige præcis at komme hjem fra Indien, inden hele landet lukkede ned og efter en helt vinter på farten, var jeg mættet og havde det egentlig fint med ikke at skulle afsted i rigtig lang tid. En del af mig har det stadig sådan, men tanken om, at udsigterne nye eventyr er virkelig lange, bryder jeg mig ikke om. Når jeg ser billeder eller film fra sommer i sydeuropa stikker det lidt i mit hjerte. En sommer uden riviera-stemning er ikke helt det samme. Men igen, så er det selvfølgelig småting i det store billede og når jeg tænker dybere over det, så overlever jeg nok en sommer eller to uden.\nKroatien sidste sommer\nJeg har aldrig været så hud-sulten. Jeg vil ærligt næsten give min højre arm for et kæmpe gram. I ved, sådan et kram, hvor man virkelig kan mærke det og hvor begge parter tager godt fat og mener det.


Danske chefer i fødevareskandale - TV 2\nDanske chefer i fødevareskandale\n21. apr. 2005, 14:42 Opd. 21. apr. 2005, 18:12\nTo danske topdirektører involveret i en kæmpe fødevareskandale i Polen\nTo danske topdirektører er involveret i en kæmpe fødevareskandale i Polen.\nDet drejer sig om de tidligere Danish Crown-ledere, Morten Jensen og Egon B. Jørgensen, skriver Nyhedsbrevet 3F. De er nu begge ansat hos firmaet Animex, der er blevet afsløret i at sende fordærvede varer retur til kølediske.\nAnimex leverer bl.a. fødevarer til flere danske supermarkeder som Coop-butikkerne Superbrugsen, Kvickly og Fakta. En journalist fra polske TVN lod sig ansætte som slagterimedarbejder og har afdækket skandalen.\nMugpletter og rådne pølser\nMed skjult kamera dokumenterede han, hvordan ledelsen på fabrikken havde beordret medarbejderne til at ompakke de rådne produkter og sende dem retur.\nMugpletterne på de halvrådne pølser blev fjernet med en olieklud. Fersk kød og forskellige færdigvarer, der for længst havde overskredet sidste salgsdato, blev blandet sammen med nyt kød og pakket om.


Sygeplejeelev på Bornholm i 1930erne | Dansk Sygeplejehistorisk Museum, DSR\nDansk Sygeplejehistorisk Museum » Historiske glimt » En sygeplejerskeuddannelse på Bornholm...\nSygeplejeelev på Bornholm i 1930erne\nI et fotoalbum fra Bornholms Tuberkulosesanatorium og Rønne Amtssygehus får vi et indblik i livet som sygeplejeelev på Bornholm i midten af 1930’erne.\nTo sygeplejeelever på Rønne Amtssygehus i 1930'erne. Det er Marie Oline Nexø til højre.\nDansk Sygeplejehistorisk Museum reg.nr. 990329f001_side34a\nDer er stadig enkelte fotoalbummer på sygeplejemuseet, der mangler at blive scannet og undersøgt ordentligt. Der er over 17.000 fotonumre i arkivet, og ca. 225 af dem dækker over et album. Det tager sin tid at scanne sådan et.\nEn dag kom turen så til et, man åbenbart tidligere havde opgivet at stedfæste, og så starter detektivarbejdet. Der var stort set ingen skriftlige oplysninger ud over, at det havde tilhørt Marie Oline Nexø, der var født i 1908. Navnet Nexø peger mod Bornholm, og da der er et billede af en lægebil med en nummerplade, der startede med ”J”, var det bekræftet. Dengang havde hvert amt sit eget registreringsbogstav på nummerpladerne, og Bornholm havde "J".\nEfter en del søgen på nettet og sammenligninger af billeder af bygninger var gåden løst. Marie Oline var elev på Bornholms Tuberkulosesanatorium og bagefter på Rønne Amtssygehus. På nogle billeder fra to jubilæer ses årstallene 1931 og 1935.\nDet er første gang, museet finder billeder fra tuberkulosesanatoriet på Bornholm, også kaldet Blykobbesanatoriet. Det var et lille sanatorium til 36 patienter, bygget i 1908 af arkitekterne B. og V. Ingemann, der også tegnede Julemærkesanatoriet Koldingfjord. Det fungerede som sanatorium til 1945, dernæst som alderdomshjem, og i dag huser bygningerne Bornholms Efterskole.\nBornholms Tuberkulosesanatorium, også kaldet Blykobbesanatoriet udenfor Knudsker\nDansk Sygeplejehistorisk Museum reg.nr. 990329f001_side1e\nDengang var der sygehuse i Rønne, Aakirkeby, Nexø, Svaneke og Allinge. De to sidste var for små til at uddanne elever, og sygehusene i Aakirkeby og Nexø var kun godkendt til give en toårig uddannelse. Bagefter måtte sygeplejeeleverne videre til et andet sygehus for at få resten af uddannelsen. Kun amtssygehuset i Rønne var godkendt til hele den treårige uddannelse.\nMarie Oline begyndte på tuberkulosehospitalet på Bornholm. Det er ikke opført specifikt på listen over sanatorier, der måtte give en delvis uddannelse, men det var kutyme, at sanatorieeleverne skulle videre til et større sygehus for at blive færdiguddannede. Hvis man gik den vej, tog det typisk fire år at blive sygeplejerske.\nDet fremgår ikke, hvor længe hun var på sanatoriet, og hvornår hun begyndte på amtssygehuset i Rønne, men normen var, at man var to år på sanatoriet og yderligere to år på et større sygehus.\nDet spændende med private albummer er, at det viser noget andet end de officielle fotografier fra tiden. Det var ikke almindeligt at fotografere patienter eller de nederste lag af personalehierarkiet, men på de private billeder ser vi netop det. Gode stunder med patienter og elevkammerater, sygehuskarlene, håndværkere og andre. Selvfølgelig er der også mere højtidelige billeder af læger, der har stillet sig i positur.\nDet er tydeligt, at sygehuset var et lukket samfund, hvor personalet havde boligpligt. De boede sammen, de spiste sammen, og de var sammen i fritiden. Privatliv var der ikke meget af. På et af billederne ses en del af sygehusets have, der er forbeholdt personalet; der er et skilt ved en indhegning, hvor der står ”Ingen Adgang for Patienter”. Her kunne plejepersonalet drikke kaffe, slappe af eller læse lektier.\nHvornår Marie Oline blev færdiguddannet står hen i det uvisse, men et kvalificeret gæt er, at hun startede på sanatoriet omkring 1931 og blev færdig i 1935. Siden blev hun gift Jønsson og er så holdt op med at arbejde som sygeplejerske. Hun blev 90 år gammel.\nBornholms Tuberkulosesanatorium, også kaldt Blykobbesanatoriet\nMarie Oline Nexø som sygeplejeelev på Bornholms Tuberkulosesanatorium i begyndelsen af 1930'erne\nDansk Sygeplejehistorisk Museum reg.nr. 990329f001_side7d\nEn læge stetoskoperer en patient på Bornholms Tuberkulosesanatorium\nDansk Sygeplejehistorisk Museum reg.nr. 990329f001_side5a\nEn sengeliggende patient på Bornholms Tuberkulosesanatorium\nDansk Sygeplejehistorisk Museum reg.nr. 990329f001\nHåndværkere i gang med at bygge en ny liggehal ved Bornholms Tuberkulosesanatorium\nDansk Sygeplejehistorisk Museum reg.nr. 990329f001_side1d\nPatienter på havearbejde på Bornholms Tuberkulosesanatorium\nDansk Sygeplejehistorisk Museum reg.nr. 990329f001_side13d\nSå er der kaffepause på Bornholms Tuberkulosesanatorium\nDansk Sygeplejehistorisk Museum reg.nr. 990329f001_side5e\nMarie Oline Nexø med sine børnepatienter på vej ud på Bornholms Tuberkulosesanatorium\nDansk Sygeplejehistorisk Museum reg.nr. 990329f001_side16a\nRønne Amtssygehus midt i 1930'erne\nDansk Sygeplejehistorisk Museum reg.nr. 990329f001_side39b\nTo Falck-reddere i færd med at løfte en patient ud af ambulancen på Rønne Amtssygehus\nDansk Sygeplejehistorisk Museum reg.nr. 990329f001_side20b\nEn sygeplejerske henter dagens post hos postbudet, Rønne Amtssygehus\nDansk Sygeplejehistorisk Museum reg.nr. 990329f001_side20e\nLæger og sygeplejersker uden for Rønne Amtssygehus\nDansk Sygeplejehistorisk Museum reg.nr. 990329f001_side21a\nTo sygeplejeelever bærer en patient ud i haven på Rønne Amtssygehus. Marie Oline Nexø til højre.\nDansk Sygeplejehistorisk Museum reg.nr. 990329f001_side21c\nTo unge patienter er båret ned i haven for at få lidt sol på Rønne Amtssygehus\nDansk Sygeplejehistorisk Museum reg.nr. 990329f001_side34c\nTo sygeplejeelever og deres patienter nyder solen udenfor Rønne Amtssygehus\nDansk Sygeplejehistorisk Museum reg.nr. 990329f001_side24f\nSygeplejeeleverne læser lektier i haven ved Rønne Amtssygehus\nDansk Sygeplejehistorisk Museum reg.nr. 990329f001_side38a\nEn sygeplejerske og to sygeplejeelever ved et fint kaffebord i haven på Rønne Amtssygehus\nDansk Sygeplejehistorisk Museum reg.nr. 990329f001_side35b\nTo sygeplejeelever i haven med deres små patienter. Det er Marie Oline Nexø til højre. Rønne Amtssygehus.\nDansk Sygeplejehistorisk Museum reg.nr. 990329f001_side36a\nPersonaleudflugt med busser på Rønne Amtssygehus\nDansk Sygeplejehistorisk Museum reg.nr. 990329f001_side32a\nTre murere i arbejde på Rønne Amtssygehus\nDansk Sygeplejehistorisk Museum reg.nr. 990329f001_side31c\nPersonalet bænket ved et stort kaffebord i haven på Rønne Amtssygehus\nDansk Sygeplejehistorisk Museum reg.nr. 990329f001_side29a


Børn og Unge henter ny ledende overlæge i Aalborg - Hospitalsenhed Midt\nDu er her: Presse og nyheder Nyheder 2019 Børn og Unge henter ny ledende overlæge i Aalborg\nBørn og Unge henter ny ledende overlæge i Aalborg\n- Børn og Unge på Regionshospitalet Viborg er i høj grad kendt for et stærkt samarbejde på tværs af faggrupper, og det er afgørende for, at vi kan sikre patientbehandling af høj kvalitet. Det vil jeg gerne være med til at videreudvikle, så vi arbejder for og med hinanden og fortsat kan levere gode resultater for patienterne, fortæller Jette Hoffmann-Petersen.\nDen nye ledende overlæge skal sammen med oversygeplejerske Maria Brinck Krog stå i spidsen for afdelingen Børn og Unge, som har 150 medarbejdere og ledere, 11.000 ambulante patientbesøg pr. år og 31 senge til hospitalets yngste indlagte patienter. Børn og Unge er børneafdeling for borgere i Viborg, Silkeborg, Skive Kommuner.\n- Vi skal hjælpe og støtte praktiserende læger og vores samarbejdskommuner, så de kan hjælpe vores fælles patienter tæt på deres eget hjem, hvis det er muligt. Samtidig skal vi skabe et tæt samarbejde med hospitalets akutafdeling, hvor vi i fællesskab skal modtage børn og unge fra efteråret 2019. Akut-personalet kan det akutte forløb, vi kan den pædiatriske faglighed, siger Jette Hoffmann-Petersen.\nFor lægefaglig direktør Claus Brøckner Nielsen faldt valget på Jette Hoffmann-Petersen, fordi hun i særlig grad har sat sig ind i, hvilken opgave det er, hun nu tager på sig som ledende overlæge.\n- Jette kommer med erfaringen fra et universitetshospital. Samtidig har hun stor indsigt i den opgave, hun nu påtager sig. Der er ingen tvivl om, at Regionhospitalet Viborg er et positivt tilvalg for Jette, og hun kommer med stor energi, har lyst til ledelse og er god til relationer, forklarer Claus Brøckner Nielsen.


Køb Neurogan Hemp Face Cream 1000 mg 30 ml billigt hos Med24.dk\nNeurogan Hemp Face Cream 1000 - 30 ml.\nHemp Face Cream 1000 mg fra Neurogan tilfører huden masser af næring hver dag\nHer får du Neurogans enestående ansigtscreme, beriget med hele 1000 mg CBD olie-ekstrakter, som sammen med flere aktive ingredienser har gode fordele for din hud.\nHampolie er kendt for at virke særligt anti-inflammatorisk og afbalancerende på huden, og er her kombineret med andre naturlige ingredienser såsom nærende jojoba- og solsikkeolie, beroligende og lindrende aloe vera, fornyende açaíolie samt A- og E-vitamin. Derfor er den enormt rig på både antioxidanter, vitaminer og essentielle fedtsyrer. Kombinationen af ingredienser giver cremen en anti-age effekt og får den til at virke både beskyttende, helende og fornyende, således at din hud efterlades markant sundere med en ensartet udstråling ved brug.\nSærligt antioxidante og anti-inflammatoriske egenskaber\nKan mindske irritation, rødme og ubehag\nGenopretter hudens elasticitet og holder den blød\nModvirker tegn på aldring som linjer og rynker\nHolder den beskyttende barriere i balance\nSådan anvender du Hemp Face Cream\nHampcremen anvendes både som en dagcreme og en natcreme. Cremen masseres blot ind i huden med blide bevægelser, til produktet er absorberet. Denne styrke er især velegnet til dig med særligt stresset, følsom og moden hud, der har behov for en større lindrende effekt. Derudover har den fordelagtige egenskaber på uren hud. En mildere variant med 500 mg CBD kan også købes lige her.\nDet dansk-amerikansk ejede brand Neurogan laver hamp- og CBD produkter af den absolut højeste kvalitet og sikkerhed, så du kan være sikker på at få et produkt i topklasse, når du køber Neurogan. Deres cannabisplanter dyrkes i frodige landskaber i Danmark, hvorefter den tørrede plante fragtes til San Diego, og det færdige produkt sammensættes. Hemp Face Cream kan indeholde spor af THC, men koncentrationen vil altid ligge under den lovlige grænse på 0,2%, og produktet er derfor ikke euforiserende.\nNatcreme Dagcreme Dagcreme Natcreme


Om os - Selskabet, bestyrelsen og meget mere - Korsør Antenneselskab\nOm Korsør Antenneselskab\nKorsør Antenneselskab har et top moderne antenneanlæg - opgraderet til Docsis 3.1. som kan tilbyde dig stabilt TV og lynhurtigt GIGA net. Læs mere her\nBestyrelsen vælges på den årlige generalforsamling. Se bestyrelsen og læs referater fra bestyrelsesmøder samt vedtægter her.\nAdministrationen varetages af Jette Dybdal og Suzanne Falk Korsør. Find åbningstider og kontaktinfo her\nBestyrelse vælger nyt navn til Korsør Antenneselskab efter konkurrence: Nu hedder vi Korsør Connect. Læs artiklen og andre nyheder her.


Kreative forslag, omlægning af strøm, mv. vedr. den nye "ondt-i-røven-straf-afgift"\n13-11-2016, 11:37 (Denne besked var sidst ændret: 13-11-2016 af 11:37 pshdo.)\nVi er jo netop blevet pålagt en "ondt-i-røven-straf-afgift" på omkring30 øre pr. kw for den strøm vi selv producerer.\nIngen af os er interesseret i at betale mere end nødvendigt, så nu skal vi til at være kreative, og derfor starter jeg denne tråd.\nDet morsomme er lidt at komfort nu er mindre smertefuldt for os, end det var før, for vi skal jo ikke betale for strøm vi selv når at bruge på samme fase, så aircon kan få mere gas om sommeren nu...\n(Det må man da også få ondt i røven over på et tidspunkt ?!?)\nDet drejer sig om at være kreative, vi skal have mindst muligt strøm ud på nettet nu!\nJeg har derfor netop omlagt hele mit hus til, bortset fra vores komfur, kun at kører på L1 og L2, og altså lagt mit forbrug der hvor jeg også leverer min strøm.\nJeg har to aircon i huset, så der er selvfølgelig en aircon er på hver inverter, mit varme vand er 2-faset, og nu også på L1 og L2, og alt andet, dvs. køleskab, og fryser, opvasker, internet, router, switche, tyverialarm, brandalarm, IHC, samt el i stikkontakter mv. er også fordelt på netop L1 og L2.\nKun mit komfur er i 3-faset her i huset (og benyttes i øvrigt som oftest mest når der alligevel ikke længere er så meget strøm) Men jeg overvejer at teste hvor det meste strømforbrug ligger, og så også bytte rundt på faserne der, hvis der er grund til det.\nSidst men ikke mindst, så overvejer jeg at lave en to trins opvarmning af varmt vand, så der KUN varmes til 65grader når der er sol, og ellers køres der kun vedligehold til 55 grader fra el-selskabet.\nDet er ret enkelt, bare at skubbe en Pt100 op i vandvarmeren og så styrer dens temp via en kontaktor.\nJeg er elektriker, så de ting herover koster ikke ret meget, og jeg forventer bestemt at selv med en lille styring på vandvarmeren, uden lige at have regnet på det, at have tjent pengene hjem på max. 1-2 år...\nHar i andre gode forslag, så kom med dem, for vi skal kæmpe på alle områder, med alt det vi kan!\nRE: Kreative forslag, omlægning af strøm, mv. vedr. den nye "ondt-i-røven-straf-afgift"\nEt forslag der kan flytte noget af dit forbrug til dagtimerne hvor du producerer, kan være at sætte et tænd/sluk-ur på din fryser, således at kompressoren ikke kører f.eks. fra 4 timer før solopgang til 1 time efter solopgang, derved flytter du ca. en femtedel af dit forbrug til frys til et tidspunkt hvor du producerer. Bemærk at en typisk husholdning bruger ca. 25% af deres elforbrug på frys/køl.\n(14-11-2016 15:20)mihejsel Skrev: Bemærk at en typisk husholdning bruger ca. 25% af deres elforbrug på frys/køl.\nDet lyder forkert, men fair nok.\nIdeen er da meget god, uanset at jeg stiller mig lidt tvivlende omkring de 25%. Det kræver kun to ledige udgange på min IHC, så det er et nemt billigt "hack" :-)\n(14-11-2016 19:29)pshdo Skrev: 25% ???\nKilde: http://vbn.aau.dk/files/14395291/SBi_2005-12.pdf se side 21\n15-11-2016, 17:09 (Denne besked var sidst ændret: 15-11-2016 af 17:15 Lars-Jacobsen.)\nDen er 11 snart 12 år gammel den SBI (og målingerne 17 år) men i mangel af bedre så kan man jo vælge at tro på tallene også passer på ens husholdning idag.\nMed IHC og meget andet som f.eks. Smapee kan man jo beregne det noget bedre.\n(15-11-2016 17:09)Lars-Jacobsen Skrev: Den er 11 snart 12 år gammel den SBI (og målingerne 17 år) men i mangel af bedre så kan man jo vælge at tro på tallene også passer på ens husholdning idag.\nIndrømmet, datagrundlaget er gammelt, men grundigt og du kan sagtens finde udokumenterede tal på f.eks. Bolius' hjemmeside eller andre tal fra en undersøgelse som energistyrelsen refererer til i 2010, men jeg tror ikke nødvendigvis at disse tal er mere valide.\nOm det så er 15% eller 20%, var min pointe også bare at det var et forbrug du nemt kan flytte med en investering i et kontaktur til 10kr. uden nogen nævneværdig ulempe eller besvær.\nDet er rigtigt. Det kan sagtens lade sig gøre at flytte forbruget, men ofte så går noget af mening af fløjten. Alting har sin pris. Os med (jord)varmepumpe kunne også bare lade den køre hele dagen og lade op på beton gulvene og så "disable" den om aftenen/natten. Det vil virke, men komforten er ikke den samme. Jeg skal så tolerere større udsving i indetemperaturen. Og her hos mig har WAF mere at sige end økonomi og en sparet hundredlap, så det lille fif tør jeg ikke indlade mig på ;-)\nopdatering af anlæg\nMit jule ønske 2016\nHvis det må koste noget er mit jule ønske et Fronius hybrid anlæg, som jeg har forstået kan køre parallel med tilskuds anlæg, eller Andrea energi former.\nKan udvides efter behov vis der er mange penge i banken, eller pisse sur på alle deres afgifter m.m.\ninstallations Fronius http://www.Fronius.com/QR-link/4204260201EN


Åh, Jeg Kommaer af Arne Ossian - Paperback Bog - Gucca.dk\nÅh, Jeg Kommaer - Arne Ossian - Bog\nAdvarsel: eksplicit sprogbrug. Roman.. Tests på universitetet viser, at Danskstuderende ikke kan sætte korrekt komma. Alle kendte indlæringsmetoder har spillet fallit. I igangværende... Læs mere.\nAdvarsel: eksplicit sprogbrug. Roman..\nTests på universitetet viser, at Danskstuderende ikke kan sætte korrekt komma. Alle kendte indlæringsmetoder har spillet fallit. I igangværende finanslovsforhandlinger trues universitetet med nedskæringer - hvis næste test om få dage igen viser, at Danskstuderende ikke kan sætte korrekt komma.\nMen alt håb er ikke ude. For en lille udvalgt testgruppe af særligt kommaudfordrede kvindelige studerende og deres mandlige lærer træner på et weekendkursus i at sætte korrekt komma. Det sker ved hjælp af en ny, revolutionerende metode: kropsgrammatik, hvor elevernes kroppe bruges som de sætninger, der kommateres.\n”Åh, jeg kommaer” fortæller, hvordan alle sejl sættes til på dette ultrakorte intensive eksternatkursus i en pavillon ved Frederiksdal Fribad. Med overraskende resultater.\nBillig, sikker og hurtig Internethandel er en oplevelse, som vi tilstræber, at brugerne altid får hos Gucca.\nVi prioriterer sikkerhed meget højt, da det er noget af det aller vigtigste at have styr på, når vi taler om Internethandel. For at få den optimale garanti for sikkerheden ved betaling online, har vi opnået at få NETS til at godkende vores løsning for online betaling. Handel og betaling er derfor fuldstændig sikkert.\nVi giver altid 30 dages fuld returret, og det uanset hvilken vare du måtte have købt hos os. Kort sagt vil det sige, at fortryder du købet, så kan du uden videre returnere den uønskede vare til os, og så sender vi pengene tilbage. Før du returnerer din vare, så har du altid den mulighed at tage kontakt til os, hvis du har spørgsmål eller er i tvivl.\nVi er klar over, at du er utålmodighed efter at få din vare, og vi skruer derfor op for leveringstempoet, så produktet kommer sikkert og hurtigt frem til dig. Vi knokler for, at du modtager forsendelsen indenfor 1-2 hverdage, såfremt vi er lagerførende. Lagerstatus fremgår altid tydeligt i webshoppen ved hver vare. Du kan altid ringe eller sende en e-mail til os, hvis du er i tvivl om lagerstatus eller leveringstiden.\nHos Gucca har du adskillige muligheder for betaling at vælge imellem. Der er frit valg blandt betalingsmetoder - du vælger den, der passer dig. Lige meget hvilken betalingsform du vælger, kan du trygt og sikkert købe hos os. Du kan se alle betalingsmuligheder her. Bemærk at pengene først trækkes fra din bankkonto, når vi afsender din vare.\nSkulle du støde på problemer eller have spørgsmål, når du besøger Gucca.dk, er du selvfølgelig altid velkommen til at kontakte os. På hverdage mellem klokken 10-15 sidder vi klar på e-mail og ved telefonerne, og vi er altid klar til at give dig kvalificeret hjælp med godt humør og smil på læben.\nKøber du hos os, har du mulighed for at spore din forsendelse, fra den forlader vores lager, og til den er dig i hænde. Når købet er helt gennemført, kan du efterfølgende få adgang til din egen ordreside. Fra ordresiden kan du følge med i, hvor langt pakken er kommet i systemet. Når varen er afsendt fra vores lager og er på vej, modtager du en mail fra os.\nKøn, Undervisning, Metoo, Sex, Succes, Universitet, Åh, Jeg Kommaer, Bøger, Bog\nDin anmeldelse af Åh, Jeg Kommaer\nproduct_stock_no product_offer_no product_preorder_no\tproduct_buyable_yes product_group_bog path__forside path__bøger path__fagbøger path__arneossian path__åh,jegkommaer\n249,95 krFarligt Affald. Krimi - Bog


Lejligheden. Beboerblad for boligkontoret Fredericia MARTS - PDF\nLejligheden. Beboerblad for boligkontoret Fredericia MARTS\nDownload "Lejligheden. Beboerblad for boligkontoret Fredericia MARTS 1 2014"\n1 Lejligheden Beboerblad for boligkontoret Fredericia MARTS Ghetto ikke her! Karen og Bjarne følger tidens trend og flytter fra hus til spritny almen bolig i Sønderparken, fordi her er trygt og roligt og tæt på natur, datter og børnebørn s. 6 Læs også: Mere service til dig s. 14 Få rabat med dit fordelskort s. 16 Byens bedste udsigt til SU-venlig pris s. 20\n2 INDH LD 3 4 Øget service i 2014 Kort & Godt Ghetto ikke her! Ghetto ikke her! Uddannelse og job er vejen ud af listen Boligkontoret Fredericia her, der og alle vegne! Perfekte rammer for livet Lejlighed med hjerterum Mere service til dig! Fordelskort Midlertidige lejeboliger tilbydes Cyklende varmemestre Byens bedste udsigt til SU-venlig pris Paulina nyder trygheden ved at bo alment Fordelskort Vesterbrogade Miljøagenter Græsrødder med miljøhjerter Miljøagent 001 og Sygdom gjorde Yrsa til kunstner 27 NYT på boligfa.dk 27 Testpersoner til Boligfa.dk 28 Vi skal udvikle Fredericia i fællesskab 30 Udlejning selskabslokaler og gæsteværelser 31 Telefonliste LEJLIGHEDEN Blad for beboere i Boligkontoret Fredericia Oplag: 6000 Redaktionsudvalg Lis Gregersen (ansv.), Steffen Møller Borgbjerg, Flemming Lorenzen, Finn Muus, Anja Paaske og journalist Joan Grønning (redaktør) Grafisk design Jesper Seneca Art & Design Forsidefoto Jesper Seneca Foto Jesper Seneca, Kira Leth og Flemming Lorenzen Produktion TekstXpressen Næste nummer Medieudvalgsmøde: 26. marts 2014 Udgivelse: juni 2014 Vesterbrogade LEJLIGHEDEN MARts 2014\n3 LEDER Øget service i 2014 I Boligkontoret Fredericia udvikler, ud vider og forbedrer vi vores service i år til gavn for dig og alle vores andre beboere Af organisationsformand Lis Gregersen FOTO: JESPER SENECA Foråret er endelig på vej, og marts måned banker på, så nu kan vi snart begynde at glæde os til fuglefløjt og solskin, i takt med at dagene bliver længere, og vi får mulighed for at lukke vinduerne op på vid gab og lukke lyset og luften ind i vores boliger efter en lang og våd vinter. Udvidet personlig service Bestyrelsen og medarbejderne i Boligkontoret Fredericias administration besluttede allerede i 2013, at vi fra 2. januar 2014 ville have mere luft og lys ind i administrationen, og derfor slog vi dørene endnu mere op og udvidede vores åbningstider, så både du som beboer og vores andre kunder nu har adgang til flere ugentlige timer med personlig service. God service behøver nemlig ikke altid at være baseret på webløsninger menneske løsninger har mange fordele. I Boligkontoret Fredericia sætter vi i år fokus på service og har sat mange initiativer i gang, som du kan læse mere om side 14. Serviceeftersyn af beboerdemokratiet Efter to år som selvstændig boligorganisation efter sammenlægningen i 2011 har vi i hovedbestyrelsen besluttet at foretage et serviceeftersyn på vores beboerdemokrati og den måde, vi i bestyrelsen og administrationen støtter det bedst muligt. Hovedbestyrelsen har sammen med medarbejdere og udvalgte afdelingsformænd derfor sat gang i en proces, hvor vi vil kortlægge, hvad vi leverer, og hvad vi kan levere, og ikke mindst hvad vores afdelingsbestyrelser har af forventninger og ønsker til vores samarbejde. Et samarbejde, der er nødvendigt, for at vi kan udvikle og finde løsninger, der tilgodeser afdelingerne og dermed beboernes ønsker. Nyt byråd I starten af 2014 fik vi et nyt byråd i Fredericia Kommune. Som boligorganisation er vi glade for, at der er indgået en bred aftale mellem alle partierne, så der nu forhåbentlig kan blive arbejdsro, og byrådet kan bruge kræfterne på at udvikle Fredericia. Som byens største boligorganisation vil vi gerne, sammen med Fredericia Kommune og det samlede erhvervsliv i Fredericia, være med til at sætte fokus på vores by, så også borgere udenfor kommunen får øjnene op for det potentiale, som Fredericia har. Fredericia en by fuld af muligheder Mange vægter en fantastisk beliggenhed ved skov og strand højt, men også udviklingsmulighederne på havnen, Vossgrunden, kasernen og sygehusgrunden vil kunne trække både nye borgere og investorer til byen. Jeg er sikker på, at der ikke findes ret mange andre byer i konge riget, der kan tilbyde samme muligheder som Fredericia. Jeg er også sikker på, at Fredericia går en lys fremtid i møde, og som lokal boligorganisation vil vi yde vores beskedne indsats ved at bygge nyt, renovere og tage socialt ansvar gennem vores projekter for at skaffe arbejde til vores beboere. I Boligkontoret Fredericia glæder vi os til sammen med jer at fortsætte udviklingen af vores by. Med ønsket om et godt forår ønsker jeg alle god læse lyst. Vi er i gang og glæder os til at udvikle samarbejdet. LEJLIGHEDEN MARts\n4 kort & godt Konkurrence: Find 8 svar Vind kr. til Fredericia Shopping Find svarene på de 8 spørgsmål ved at nærlæse bladet Lejligheden, og bliv måske den næste heldige vinder af et gavekort på kr. til Fredericia Shopping. Hvis ingen svarer rigtigt på alle 8 spørgsmål, trækker vi lod blandt alle med 7 rigtige svar og så fremdeles. Vinderen får direkte besked og offentliggøres i næste nummer af Lejligheden og på Boligfa.dk Send dine svar via mail til skriv Find 8 svar i emnelinjen. Eller læg dine svar i en kuvert og put den i postkassen ved kontoret på Vesterbrogade 4. Sidste frist: 1. april SPØRGSMÅL: 1. Hvor mange år fylder afd. 305? 2. Er antallet af beboere med udenlandsk herkomst med til at K+S står på ghetto-listen? 3. Op til hvor mange procent rabat kan du få med dit fordelskort? 4. Tilbyder Boligkontoret Fredericia midlertidige boliger? 5. Hvilken farve bliver varmemestrenes nye cykler? 6. Hvilke ungdomsboliger har byens bedste udsigt? 7. Hvilket nummer var Paulina på ventelisten, da hun fik tilbudt sin nuværende bolig. 8. Hvad har miljøagent 001 og 002 tilfælles? VINDER: Christina Skovbo Sørensen fra afdeling beboere svarede rigtigt på alle 8 konkurrencespørgsmål i sidste nummer. I lodtrækningen blev Christina Skovbo Sørensen fra afdeling 312 udtrukket som vinder af gavekortet på kr. De rigtige svar på spørgsmålene i december-bladet var: 1. Udbetaling Danmark. 2. Alle varmemestrene hos Boligkontoret Fredericia. 3. Boligkontoret Fredericia har indgået partnerskabsaftaler med boli.nu og entreprenørerne bag renoveringen. 4. Afd. 506 og 513 har valgt at lægge sig sammen. 5. Nej, alle nuv. beboere og aktivt boligsøgende er automatisk medlemmer af Boligkontoret og får fordelskortet januar 2014 var første åbningsdag i år. 7. Der bor 4 teenagere i Bofællesskabet Regnbuen. 8. December måneds kunstner var Henny Jensen. Efterlysning: BØRN og UNGE mellem 10 og 23 år Vi vil høre DIN oplevelse af at bo hos Boligkontoret Fredericia og i Fredericia generelt! I Lejligheden bladrer vi aldrig forbi en god historie og derfor søger vi lige nu DIG mellem 10 og 23 år, som vil fortælle om DIN hverdag hvad der er fedt ved at bo i Fredericia og hos Boligkontoret Fredericia og hvad der er ufedt. Din mening eller historie behøver ikke at vælte verden eller volden. Tværtimod. Men de unge er fremtiden, og derfor er selv den mindste detalje om dig og dit hjem vigtig for din og vores by. Vær med til at præge en kommende udgave af Lejligheden og måske din by: Hvis vi må høre din mening eller lægge øre til andet om dig og dit unge hjem, så skriv til redaktionen på Vi glæder os til at høre fra DIG! 4 LEJLIGHEDEN MARts 2014\n5 kort & godt Afdeling 305 fylder 50 år Den 3. maj fejrer afdeling 305 i Vaseparken deres 50-års jubilæum Udgifterne til dele af arrangementet har afdelingen fået dækket af Boligkontoret Fredericias puljer til jubilæer og faglige arrangementer, som alle afdelingsbestyrelser kender, og som vi tidligere har skrevet om her i Lejligheden. Afdelingen har søgt og fået et engangsbeløb på kr. samt 100 kr. pr. deltagende lejlighed til at fejre jubilæet. Velkommen til nye beboere Vi siger velkommen til 161 nye beboere, der er flyttet ind i en af Boligkontoret Fredericias boliger de sidste 3 måneder. Strøm fra vindmøller Boligkontoret Fredericias repræsentantskab vægter den grønne profil højt. Derfor har hovedbestyrelsen efter indstilling fra Udvalget for Energi og Bæredygtigt Byggeri indgået en 1-årig aftale med TREFOR om, at al strøm til elforbruget i administrationen og i afdelingerne (ikke private boliger) skal komme fra vindenergi. Med aftalen sparer Boligkontoret Fredericia ikke kun knap kr. det næste år, men den sikrer også, at der bliver opført nye vindmøller. NYT om boligstøtte Det bliver lidt nemmere Af økonomifuldmægtig Gitte Madsen Huslejeforhøjelser Du behøver fremover heller ikke at oplyse Udbetaling Danmark om eventuelle huslejeforhøjelser de oplysninger vil de fremover få direkte fra os i Boligkontoret Fredericia. I løbet af 2014 vil Boligkontoret Fredericia modtage vores beboeres boligstøtte direkte fra Udbetaling Danmark indtil da modtager du selv pengene på din NemKonto. I skrivende stund ved vi ikke, præcis hvornår det sker, men du vil automatisk modtage besked fra Udbetaling Danmark. Ovenstående betyder, at du fremover: Kun betaler nettohuslejen dvs. din husleje minus din boligstøtte. Ikke skal foretage dig noget PBS får automatisk besked, og girokortet er kun på nettobeløbet. Tjek dine oplysninger Du har dog fortsat pligt til at tjekke dine oplysninger fra Udbetaling Danmark, så du er sikker på, at de er korrekte, og at du får det rigtige beløb i boligstøtte. Er tallene ikke korrekte, så kontakt Boligkontoret Fredericia. Søg boligstøtte Hvis du ikke allerede har søgt boligstøtte, kan du gøre det på Borger.dk. På sigt vil oplysningerne om din bolig automatisk blive udfyldt i Din boligstøtte, som du kan se, når du logger ind på Borger.dk og indtaster din adresse. LEJLIGHEDEN MARts\n6 ghetto ikke her! Ghetto ikke her! Direktør Finn Muus, Boligkontoret Fredericia Foto: JEsper seneca Korskærparken og Sønderparken er begge på 2014-listen over udsatte områder i Danmark. Men hverken Boligkontoret Fredericia, Fredericia Politi eller beboerne ser områderne som problematiske Af redaktør Joan Grønning Den 1. februar præsenterede Ministeriet for By-, Bolig- og Landdistrikter en opdateret liste over Udsatte områder den tidligere Ghetto-liste. Korskærparken har i et par år været på listen, mens Sønderparken er ny og begge dele undrer folk, der til daglig bor eller arbejder i områderne. Ghetto-light Vi anser absolut hverken Sønderparken eller Korskærparken for problemområder. Her er kun meget lidt kriminalitet, hærværk eller graffiti. Og beboerne er rigtig glade for at bo her, siger direktør Finn Muus, Boligkontoret Fredericia. Finn Muus henviser samtidig til, at områderne da også kun opfylder 3 af 5 kriterier for at blive kaldt et udsat område og at der faktisk kun skal ske meget lidt på disse punkter, så ryger områderne ud af listen igen (se side 8). Ja, man kan sige, at områderne er kommet med med mindste margin. De kendte ghettoer opfylder 5 ud af 5 kriterier. Korskærparken og Sønderparken kun 3 ud af 5 og ved flere ligger de kun en lille smule skævt i forhold til kriterierne. Kun meget lidt skal ændre sig på bestemte punkter, så ryger områderne igen ud af listerne. Heldigvis, og vi vil gøre alt, hvad vi kan, understreger Finn Muus. Eftertragtede områder I den virkelige verden er Korskærparken og Sønderparken faktisk eftertragtede steder at bo. I Korskærparken står folk normalt i kø for at få en lejlighed og i Sønderparken stod kun 5 af Boligkontoret Fredericias 532 lejligheder tomme i en kort periode sidste år. Og når Boligkontoret Fredericia i løbet af de næste år bliver færdig med de store gennemgribende renoveringer og ombygninger, forventer Finn Muus en meget stor efterspørgsel på de spritnye lejligheder, hvor huslejen er billig i forhold til kvaliteten. 6 LEJLIGHEDEN MARts 2014\n7 ghetto ikke her! Vicepolitiinspektør Peter Balsgaard Nielsen ser Korskærparken og Sønderparken som trygge steder at bo. Ja, faktisk ville han været helt tryg at have sin egen datter boende her. Ingen kriminalitet mere utrygt i centrum Også hos Fredericia Politi anser man Sønderparken og Korskærparken for fredelige steder: Risikoen for at blive udsat for indbrud, overfald, tyveri eller andet er meget lille i Korskærparken og Sønderparken. Sandheden er, at der er langt mere kriminalitet i fx Fredericia centrum. Risikoen for overfald er større, når man går fra en café til en anden i centrum, end ved at bo i et af de to områder. Så kontant er udmeldingen fra vicepolitiinspektør og daglig leder af Fredericia Politi, Peter Balsgaard Nielsen, når vi spørger ham, om der er grund til at være nervøs og utryg ved at bo i Korskærparken eller Sønderparken. Når Korskærparken og Sønderparken så alligevel boner ud på netop kriminalitetskriteriet, så handler det om, at der aktuelt bor flere kriminelle her end i andre områder. Men det er altså ikke OMRÅDET, som er kriminelt her er faktisk rigtig trygt, og her sker meget lidt, understreger vicepolitiinspektøren og henviser til talemåden om, at man ikke gør i sin egen rede. Statistikken taler sit tydelige sprog I 2012 havde Fredericia Politi fx kun 10 anmeldelser for hærværk, 8 sager om tyveri og 5 indbrud i hele Korskærparken og det er altså steder, hvor der bor ca mennesker. Foto: JEsper seneca Flyt trygt til ghetto erne Til sidst en opfordring fra Peter Balsgaard Nielsen til beboerne i de to områder og til dem, der kunne overveje at flytte hertil: Politiassistenterne Bent Søren Rasmussen og Paw Peters er fast tilknyttet ghettoerne og kommer fast rundt i Korskærparken og Sønderparken flere gange hver eneste dag. Foto: JEsper seneca Man kan trygt bo i Sønderparken og Korskærparken. Der er meget lidt kriminalitet og rigtig meget politi. Jeg ville til enhver tid være helt tryg ved det, hvis fx mine børn boede i et af områderne. Og så kan det vist ikke siges tydeligere. Læs specifikt om kriterierne, og hvor lidt der skal ske i Korskærparken og Sønderparken, før de ikke længere opfylder ghetto-kriterierne, side 8. LEJLIGHEDEN MARts\n8 Ghetto ikke her! Uddannelse og job er vejen ud af listen Antallet af udlændinge og kriminelle er IKKE årsagen til, at Korskærparken og Sønderparken er på listen over Udsatte områder FOTO: Michael Malthe Photography Af redaktør Joan Grønning Korskærparken (K) og Sønderparken (S) er begge 1. februar 2014 havnet på Ministeriet for By-, Bolig- og Landdistrikters liste over Udsatte områder den tidligere Ghetto-liste efter at nye kriterier trådte i kraft for, hvornår et område er et udsat område: Tidligere skulle man opfylde 2 ud af 3 kriterier, der i høj grad vægtede etnicitet i dag skal man opfylde 3 ud af 5 kriterier, der primært vægter uddannelse og arbejde. 1 Job og uddannelse Ghetto-kriterie: Mere end 40% af de årige står uden job eller uddannelse. Fakta: 49,4% (K) og 46,7% (S). Kommentar: 89 beboere fra Sønderparken og 175 beboere i Korskærparken skal i job eller uddannelse, for at områderne ikke længere opfylder dette kriterie. Det arbejder Boligkontoret Fredericia på hver dag, og foreløbig er 25 beboere kommet i fast job i forbindelse med Partnerskabsaftalerne, men de nåede desværre ikke med i statistikken. 2 Udenlandsk baggrund Ghetto-kriterie: Mere end 50% er indvandrere og efterkommere fra ikke-vestlige lande. Fakta: 46,6% (K) og 23,2% (S). Kommentar: Det er altså ikke antallet af beboere med udenlandsk herkomst, der har dømt Korskærparken og Sønderparken udsatte områder. 3 Kriminalitet Ghetto-kriterie: Flere end 2,7% af beboere over 18 år er dømt for overtrædelse af straffeloven, våbenloven eller lov om euforiserende stoffer. Fakta: 2,86% (K) og 2,78% (S). Kommentar: Kun 1 kriminel beboer i Sønderparken og 3 i Korskærparken skal flytte eller komme af med deres plettede straffeattester, før hele området ikke længere opfylder dette kriterie og ikke længere er en ghetto. 4 Kun grunduddannelse Ghetto-kriterie: Flere end 50% af beboere mellem 30 og 59 år har alene en grunduddannelse. Fakta: 51% (K) og 57,3% (S). Kommentar: Kun 19 beboere i Korskærparken og 96 beboere i Sønderparken skal uddanne sig, før områderne ikke længere opfylder dette kriterium og dermed ryger ud af Ghetto-listen. ELLER de samme personer skal fylde 60 år, fordi de så ikke længere tæller i denne statistik. 5 Lav indkomst Ghetto-kriterie: Indkomsten for skattepligtige årige (ikke studerende) er mindre end 55% af gennemsnittet i regionen. Fakta: 61,4% (K) og 67,4% (S). Kommentar: Lav indkomst er altså IKKE årsagen til, at Kors kærparken og Sønderparken er på Ghetto-listen. Job lige udenfor døren Det gode ved de nye kriterier, at uddannelse og job vægter højest og netop de to forhold kan vi gøre noget ved, siger Jane Findahl, der er leder af Områdesekretariatet, og henviser til partnerskabsaftaler med entreprenørerne, der har ansat flere beboere i området. Jane Findahl glæder sig også over, at udenlandsk herkomst ikke længere har samme vægt i kriterierne: Vi kan jo ikke ændre folks herkomst og hudfarve og beboere med anden etnisk herkomst er lige så forskellige som etniske danskere. N Ghetto-kriteriet opfyldt. N Ghetto-kriteriet kun marginalt opfyldt - meget lidt skal ske, så er områderne ikke længere dømt ghetto. N Ghetto-kriteriet IKKE opfyldt - områderne er frikendt her. 8 LEJLIGHEDEN MARts 2014\n9 Boligkontoret Fredericia her, der og alle vegne! ghetto ikke her! Snart sætter en stor kampagne fokus på Boligkontoret Fredericias nye, lækre ombyggede og renoverede lejligheder i Korskærparken og Sønderparken - og du er inviteret til Åbent Hus! Af redaktør Joan Grønning Vi er stolte af vores nyrenoverede og -ombyggede boliger i Korskærparken og Sønderparken. Det er en af Danmarkshistoriens største boligrenoveringsopgaver. 75% af boligerne bliver renoveret, mens 25% bliver skrællet og bygget op på ny. Dels så de lever op til 2014-krav til indretning, dels bliver tilgængelige med elevator og brede døre, fortæller en stolt driftschef Steffen Møller Borgbjerg, der er ansvarlig for en markant kampagne i Fredericia og omegn. Åbent Hus en overraskelse! I den forbindelse inviterer Boligkontoret Fredericia nuværende beboere og andre interesserede til Åbent Hus hvornår og hvor bliver en overraskelse. Men det bliver stort og spændende, og alle vil kunne se og opleve både en færdigrenoveret bolig og flere af de totalt ombyggede og moderniserede boliger. Og så er der løbende overraskelser. Renoverede boliger I alt ca. 820 renoverede boliger får nye køkkener og/eller badeværelser med gulvvarme og nye installationer, nyt ventilationsanlæg m. varmegenvinding, egen måler for varme og vand samt dørtelefon, og en del har også fået ny entrédør og vinduer. Ombyggede boliger I alt ca. 270 ombyggede boliger har fået helt ny ruminddeling og alle moderne bekvemmeligheder a la 2014: Nye badeværelser med varme i gulvet, nye køkkener, nye vendbare vinduer, nye installationer, internetstik i alle rum, Genvexsystem samt arkitekttegnet indretning. Og så er her selvfølgelig nyisoleret, og hver lejlighed har egen måler, så man selv bestemmer sine vand- og varmeudgifter. De ombyggede lejligheder er desuden tilgængelige med brede døre, så man kan komme rundt med rollator og kørestol. Og så er der selvfølgelig elevator i opgangen, nye gulve, dobbelte franske vinduespartier i gavlene og stort skabsrum/ walk-in-closet og en ny altan med ekstra bred udgang. Nye udearealer Mellem bygningerne bliver udearealerne totalrenoveret med nyt haveanlæg. Væk er de store græsplæner, og ind kommer mindre haveanlæg, legepladser og grillsteder, der appellerer til hygge og udeliv. En multiplads bliver et centralt udendørs samlingspunkt til bio, koncerter mv. Fra bunden Boligkontoret Fredericia har lagt vægt på, at renoveringerne ikke bare er en make-over, men at man er gået grundigt til værks. Hele afdelinger får nyt tag, tagunderlag og isolering, facaderne bliver renoveret og vinduerne skiftet, der bliver lagt nye dræn og lagt nye kloaker samt installationer, ligesom kældervægge bliver isoleret mv. Billig husleje og forskellige boliger Før renoveringen var alle lejligheder indrettet ens, men nu bliver en del bygget om, så vi nu kan tilbyde forskellige typer boliger, der passer til forskellige familiers behov og vaner. Og alt sammen til en fornuftig leje. Vi har renoverede lejligheder fra kr./md. og ombyggede lejligheder fra kr./md., siger Steffen Møller Borgbjerg. LEJLIGHEDEN MARts\n10 Ghetto ikke her! Foto: JEsper seneca Karen og Bjarne bor i blokken i baggrunden, som om kort tid bliver ombygget både inde og ude. Resultatet bliver en spritny og topmoderne lejlighed, de altid har ønsket sig. Perfekte rammer for livet En lejlighed i en ombygget lejlighed i Sønderparken var nummer ét på Karen og Bjarne Bjerres ønskeliste efter 40 år i eget hus Af kommunikationspraktikant Line Luff Bennetsen Vores datter bor her i Sønderparken med vores børnebørn, der er gode udendørsarealer og en skov med en naturlegeplads lige i nærheden. Det er vigtigt for os, og derfor er Sønderparken perfekt for os, siger Karen Bjerre. Både Karen og Bjarne nyder at være tættere på det yngste barnebarn, Silke, og især Bjarne tilbringer mange timer sammen med Silke i områderne omkring Sønderparken. Det er rigtig dejligt, at der er en legeplads, en lille kælkebakke og gode stier her i området. Efter sneen er kommet, har Silke og jeg brugt mange timer på kælkebakken. Selvom man bor i en lejlighed, er det rart med gode udendørsområder, så man kan komme ud og få rørt sig, fortæller Bjarne Bjerre. Fra godt til slot Karen og Bjarne havde 14 andre lejligheder at vælge imellem andre steder i byen. De valgte Sønderparken, til trods for at de vidste, at de skulle genhuses i ca. fire måneder på et tidspunkt. Men endemålet er så godt, og Sønderparkens omgivelser er perfekte for os. Selvom vi kom fra noget godt ja, så føler vi nærmest, at vi kommer til at bo i et slot, når ombygningen er færdig, fortæller Karen. Rustede til fremtiden Startskuddet til at sælge deres hus igennem 40 år lød allerede for 15 år siden. Dengang gik manden i et vennepar bort, og konen måtte flytte alene fra hus til lejlighed. Karen og Bjarne var enige om, at de ville flytte, mens de stadig var to, og meldte sig derfor ind i Boligkontoret Fredericia. Vi ved jo ikke, hvor længe vi kan blive ved med at rydde op efter os selv. Derfor flyttede vi fra huset, mens vi stadig kunne. Efter ombygningen her i Sønderparken kommer vi til at bo i en opgang med elevator og i en lejlighed, hvor der er plads til kørestol og hjælpere. Vi ved jo ikke, hvad fremtiden bringer, så derfor er det vigtigt for os at bo et sted, hvor der er plads til, at alt kan ske, siger Karen. Karen og Bjarnes kommende lejlighed bliver bygget efter en række lovkrav. Fx er der ingen dørtrin, så derfor kan en kørestol komme rundt i alle værelser. Bade- Foto: JEsper seneca 10 LEJLIGHEDEN MARts 2014\n11 ghetto ikke her! værelset bliver så stort, at der kan være to hjælpere, og de får en åben altan, så de altid kan få frisk luft. Ombygning er kun en parentes På besøg hos Karen og Bjarne kan man ud ad køkkenvinduet se, at blokken overfor er ved at blive ryddet indvendig. Køkkenerne og badeværelserne er ude af lejlighederne, og håndværkerne er i gang med at vælte murene. Og byggerodet kan ses. Men det er ikke et problem for Karen og Bjarne: Herregud, den ombygning er bare en parentes. Vi kommer til at bo i en helt ny og lækker lejlighed, når ombygningen er færdig. Det har vi aldrig prøvet før, og vi glæder os rigtig meget. Så vi kan sagtens leve med lidt byggerod og larm det næste stykke tid. Resultatet bliver jo fantastisk, siger Karen. Træt af ghetto-snak Efter de nye kriterier for ghettoer trådte i kraft 1. januar 2014, er Sønderparken på papiret et udsat område. Karen og Bjarne kan generelt ikke forstå al den snak om ghettoer, som mange kalder det i det daglige. Og slet ikke, at Sønderparken skulle være en af slagsen. Alle de problemer, man forbinder med en ghetto, eksisterer ikke her, mener Karen og Bjarne, der har svært ved at forstå, hvorfor man taler så meget om det: Jeg bliver irriteret, når jeg læser om ghettoproblemer i aviserne, for jeg kan ikke genkende de problemer her. Her er ingen uro, larm eller problemer, siger Bjarne. Et sted med plads til alle Karen og Bjarne kan kun anbefale andre unge som ældre at flytte ind i Sønderparken. Her er der plads til alle, og Foto: JEsper seneca alle værner om hinanden. Karen har dog et par gode råd, hvis man overvejer at flytte i lejlighed efter mange år i hus. Det er vigtigt, at du tager den tid, det tager. Overvej, hvad der er vigtigt for netop dig, og undersøg de muligheder, der er. Det er vigtigt, at du har et åbent sind og finder et sted, hvor du føler dig tilpas, uanset hvad andre siger. Ifølge parret er der flest fordele ved at bo i Sønderparken: Bjarne og Karen Bjarne er 71 år og har arbejdet i industrien, indtil han gik på pension for knap syv år siden. Bjarne bruger meget tid sammen med barnebarnet Silke på snart seks år. Karen er 72 år og uddannet beskæftigelsesvejleder. Hun har arbejdet på et plejehjem med døve, indtil hun for syv år siden gik kom på efterløn og derefter pension. Karen elsker at gå lange ture i skoven, motionere og være sammen med familie og venner. Foto: JEsper seneca Fordele ved Sønderparken: Tæt på familien. Tæt på skoven. Gode udendørsarealer. Stor og rummelig lejlighed. Gode omgivelser. Elevator i opgangen efter ombygningen. Pensionist- og fremtidsvenlig bolig efter ombygningen. Gode busforbindelser og indkøbsmuligheder. Ulemper i Sønderparken: Byggerod. Man skal tage mere hensyn i forhold til i et hus. Nogle enkelte gange kan man høre naboerne. LEJLIGHEDEN MARts\n12 Ghetto ikke her! Lejlighed med hjerterum Efter 40 år i eget hus og efter at have set på mange andre lejlig heder i Fredericia valgte Ursula og Hans Henning Jensen at bo i Korskærparken. Her er nemlig både hjerterum og parkering lige ved døren Foto: JEsper seneca Af kommunikationsrådgiver Marianne Kalb Møller Med to børn, fire børnebørn og en stor omgangskreds var det vigtigt for os at få en lejlighed, som havde et forholdsvis stort rum, med højt til loftet og meget lys. Det har vi her i Korskærparken, og vores venner og familie kan komme på besøg uden at skulle parkere flere kilometer væk. Det var noget af det vigtigste for os, fortæller Hans Henning, der i det daglige mest lyder navnet Hønse. Ikke det oplagte valg Valget af Korskærparken lå dog ikke lige til højrebenet for ægteparret, der gennem 40 år har haft eget hus i Egeskov, lidt nord for Fredericia. Selvom Hønses forældre boede i Korskærparken i mange år, og parret derfor er kommet i området gennem snart 20 år, har Ursula altid sagt, at dér ville hun ikke bo. Men efter at have set på mange lejligheder i centrum var lejligheden i Korskærparken alligevel det bedste bud på et nyt hjem. Det er jo lidt mærkeligt. For jeg har aldrig haft dårlige oplevelser herude, alligevel var jeg i tvivl, om jeg kunne falde til, siger Ursula eftertænksomt. Men tvivlen kom Korskærparken til gode. Og efter at parret fik sagt godt farvel til det gamle hjem med juletraditioner og hele familien til julefrokost, flyttede Ursula og Hønse til Korskærparken midt i januar. Vi har allerede hilst på alle vores naboer, og vicepolitikommissæren, som Hønse kender fra fodboldklubben, har også været forbi. Så jeg føler mig tryg og er sikker på, at vi nok skal falde til, siger Ursula. Vicepolitiinspektør Peter Balsgaard Nielsen byder Hønse og Ursula velkommen i Korskærparken. Nye muligheder Heller ikke for Hønse var beslutningen om at flytte fra hus til lejlighed helt nem. Men det handlede mere om det Foto: JEsper seneca 12 LEJLIGHEDEN MARts 2014\n13 ghetto ikke her! hjem, parret forlod. Hønse har altid gået meget i haven og haft sine helt egne projekter og især efter at han gik på efterløn efter en menneskealder på Kemira, har haven og udelivet ligget hans hjerte meget nært. Nu er haven skiftet ud med en altan, men det giver blot nye muligheder for at være kreativ. Jeg kan få det meste til at gro og mon ikke vi snart får både krydderurter og blomster på altanen. Det tror jeg, siger Hønse med et smil. Og skulle det ikke være nok for den haveglade mand, har han heldigvis et lille pensionistjob han passer nemlig et skovområde for en privat mand, og her har han såmænd 100 tønder land at boltre sig på, hvis pladsen skulle blive for trang på altanen. Ny begyndelse med perfekt beliggenhed Vi har altid sagt, at vi ville flytte, før huset faldt sammen om ørerne på os. Selvom det er en stor omvæltning at gå fra 150 til 91 kvadratmeter, var tiden inde. Vores helbred bliver ikke ved med at være, som det er nu, og vi vil ikke være afhængige af andre, fortæller Ursula. Renoveret lejlighed Ursula og Hønses lejlighed i Korskærparken er netop blevet renoveret inkl. spritnyt køkken og badeværelse. Ursula og Hønse har derfor valgt at købe en del nye møbler, som passer til lejligheden. Lejligheden i Korskærparken ligger tæt på gode busforbindelser og en række forskellige indkøbsmuligheder. Desuden er der et godt stisystem til grønne naturområder. Alt sammen noget, Ursula og Hønse vægtede højt. Det var vigtigt for os, at vi kom til at bo et sted med gode busforbindelser. Vi ved jo ikke, hvor længe vi kan blive ved med at køre. Derfor er det også dejligt med indkøbsmuligheder i gåafstand, siger Hønse. Foto: JEsper seneca Ursula Jensen og hendes mand glæder sig til foråret, så de rigtig kan nyde udsigten og de grønne områder i Korskærparken. Nye muligheder Ursula og Hønse har som nævnt kun boet i lejligheden i få uger, da Lejligheden er på besøg. Derfor er de stadig ikke kommet helt på plads, men de glæder sig allerede til at invitere deres venner og familie over for at se den færdige lejlighed. Nogle af vores venner har da studset over, at vi ville bo i Korskærparken. Men efter at de har set lejligheden, inden vi var flyttet helt ind, kan de sagtens forstå vores beslutning. Og indtil videre er vi også glade for at bo her. Det giver os nogle andre muligheder, siger Ursula. Ursula og Hønse elsker fx at rejse, og det bliver lettere, nu hvor de ikke har stort hus og have, som skal passes. Parret håber på en snarlig tur til Barcelona med kortklubben. Foto: JEsper seneca Foto: JEsper seneca Ursula og Hønse Ursula er 69 år og uddannet social- og sundhedshjælper. Hun gik på efterløn, da hun fyldte 60, og har nydt livet siden. Ursula elsker at gå lange ture i naturen og er meget kreativ med blomster og dekorationer. Hønse er også 69 år og har arbejdet som smed hele voksenlivet. Siden 1995 har Hønse passet et stort skovområde, og han har altid elsket at være i naturen. Hønse har også været fodboldtræner i 20 år og har selv spillet, indtil han fik en diskusprolaps. Ifølge parret er der rigtig mange fordele ved at bo i Korskærparken kontra i et hus: Fordele ved Korskærparken: Tæt på naturområder. Tæt på et stort udvalg af indkøbsmuligheder. Gode parkeringsmuligheder lige foran opgangen. Store vinduer, som giver meget lys i lejligheden. Stor og rummelig lejlighed med en perfekt ruminddeling. Gode busforbindelser. Ulemper i Korskærparken: Byggerod. Man skal tage mere hensyn i forhold til i et hus. LEJLIGHEDEN MARts\n14 Nyt fra administrationen Boligkontoret Fredericia går imod tidens trend på den gode måde. Modsat mange private, offentlige og halv offentlige virksomheder har Boligkontoret udvidet den personlige service væsentlig. Foto: JEsper seneca Mere service til DIG! Boligkontoret Fredericia øger åbningstiderne fra 12½ til 29 timer om ugen og udvider den personlige service alt sammen uden at øge omkostningerne Af redaktør Joan Grønning Boligkontoret Fredericia går imod tidens trend på den gode måde. I modsætning til mange private, offentlige og halvoffentlige virksomheder har Boligkontoret Fredericia nemlig udvidet den personlige service væsentlig i Ny teknologi hjælper Boligkontoret Fredericia er som bekendt en non profit virksomhed og skal derfor ikke skabe overskud, sådan som private virksomheder skal. Boligkontorets 71 medarbejdere har således som hovedmål at servicere dig som beboer. Den øgede service med samme antal medarbejdere kan lade sig gøre, fordi man har investeret i ny teknologi, og fordi medarbejderne har været meget engagerede og haft mange gode idéer til at forbedre beboerservicen. Fordoblet åbningstid og kort ventetid Vi har fra årsskiftet mere end fordoblet vores åbningstid i ekspeditionen og telefonerne følger med. Oveni det har vi omlagt vores telefonsystem, så man maksimalt venter 3 minutter, inden man får personlig betjening. Vi vil nemlig yde den bedste beboerservice, og vi vil være kendt for vores individuelle og personlige service, fortæller driftschef Steffen Møller Borgbjerg. Enkelte medarbejdere kan dog være særlig eftertragtede på bestemte tidspunkter af måneden, så her kan der være lidt længere ventetid men uanset køen, så vil man få en medarbejder i røret indenfor 3 minutter, når man ringer til administrationen. Vi vil gerne gøre tingene så effektivt som muligt. Gøre det så personligt som muligt og gøre det så billigt som muligt. Det kommer alt sammen vores kunder vores lejere til gode. De penge, vi sparer, kan vi nemlig bruge på øget personlig service, forklarer driftschef Steffen Møller Borgbjerg. Foto: kira leth 14 LEJLIGHEDEN MARts 2014\n15 Nyt fra administrationen Kortlæser sparer tid Fremover, når du møder op på Vesterbrogade 4, så kan du spare tid, hvis du medbringer dit sygesikringskort. Så kan medarbejderne nemlig køre det igennem en kortlæser, så dine personlige oplysninger automatisk kommer frem på boligrådgiverens skærm: NYE åbningstider Mandag-onsdag: Torsdag: Fredag: Kortlæseren er en idé fra vores boligrådgivere, der tidligere brugte tid ved hver ekspedition på at taste den enkeltes navn og adresse ind. Den tid kan de nu bruge på at servicere beboeren. Kortlæseren har derfor resulteret i hurtigere ekspedition og dermed kortere kø og mindre ventetid, forklarer en glad driftschef. Mail frem for breve hvis du ønsker det Sidst, men ikke mindst, arbejder Boligkontoret Fredericia på at spare tid og portoudgifter ved løbende at sende flere og flere informationer ud via mail til de beboere, der har en mailadresse: Det kan spare os for meget tid og rigtig mange penge i portoudgifter tid og penge, som vi hellere vil bruge på at øge vores service endnu mere i fremtiden, fortæller Steffen Møller Borgbjerg og fortsætter: Det er dog ikke noget, der bliver indført i morgen. Det tager tid at få registreret alle mailadresser og det kræver godkendelse fra hver enkelt, forklarer Steffen Møller Borgbjerg og understreger, at det aldrig bliver et krav, at man som beboer skal modtage mails. Alle, der ikke har en mailadresse eller ikke vil bruge deres mail til den slags, vil fortsat modtage breve fra Boligkontoret Fredericia pr. post. Foto: kira leth Betalingskort Fremover kan du betale med betalingskort som fx Dankort, Visa, MasterCard, Maestro, Visa Electron og V PAY. Men der er en meget nemmere og hurtigere løsning: Pengeløst kontor Som et resultat af arbejdet med at gøre administrationen mere effektiv og mindske ventetiden kan du ikke længere betale med kontanter hos Boligkontoret Fredericia fx hvis du betaler for din plads på ventelisten. At håndtere kontanter tager nemlig noget længere tid end at håndtere kreditkort og så øger et pengeløst kontor sikkerheden for både ansatte og besøgende beboere, fordi det mindsker risikoen for røveri. Tilmeld dig PBS Boligkontoret Fredericia opfordrer de få beboere, der endnu ikke er tilmeldt en PBS-ordning, til at blive det hurtigst muligt af flere grunde: Det er nemt. Du undgår at betale husleje for sent. Du undgår rykkergebyr pga. for sent betalt husleje. Du undgår at blive sagt op pga. for sent betalt husleje. SÅDAN tilmelder du dig PBS! Du kan tilmelde dig PBS hos: Boligkontoret Fredericia kom forbi, så hjælper vi dig. Netbank/bank medbring din PBS-kode, der står på girokortet fra Boligkontoret Fredericia. LEJLIGHEDEN MARts\n16 fordelskort Fordelskort Vesterbrogade FORDELS KORT KORT Fra 1. april 2014 giver et nyt Fordelskort op til 32% rabat hos udvalgte butikker, caféer og bagere og på fritidshygge i Fredericia, hvis du bor hos Boligkontoret Fredericia eller hvis du står på venteliste, men endnu ikke bor hos os Foto: kira leth Af skribent Kira Leth Hos Boligkontoret Fredericia arbejder vi målrettet på at servicere vores beboere og medlemmer og hele tiden gøre det bedre. Derfor introducerer vi snart et fordelskort, hvor du som beboer og alle andre, der betaler for at stå på vores venteliste kan spare penge, når du handler i de Fredericia-virksomheder, der støtter ordningen. Det fortæller driftschef Steffen Møller Borgbjerg og boligrådgiver Henrik Würgler, der har arbejdet hårdt på at samle rabatter hos byens erhvervsdrivende. På næste side kan du se de virksomheder, der ved redaktionens slutning giver rabat til dig som beboer, men da der løbende kommer flere til, så tjek for den aktuelle rabatliste eller kontakt ekspeditionen i Boligkontoret Fredericia og få udleveret en dagsfrisk liste over rabatmulighederne, hvis du ikke har adgang til internettet. HVEM får rabat? Kortet er personligt og gælder for den, der står på kortet den person, der står på lejekontrakten eller på ventelisten. Rabatbutikkerne kan forlange at se billed-id, for at du kan få rabatten. HVORDAN får jeg FORDELskortet? Har du en ven eller veninde, som også gerne vil have vores fordelskort, så skal vedkommende blot melde sig på vores venteliste, som er den måde, vi administrerer kortet på. Det koster 200 kr. at blive tilmeldt og100 kr./år. NB: Udover rabatterne giver det at stå på vores venteliste som bekendt mulighed for at søge en af Boligkontoret Fredericias ca boliger efter et anciennitetsprincip jo læng ere tid man er medlem, jo større valgmuligheder har man. 16 LEJLIGHEDEN MARts 2014\n17 fordelskort HVORNÅR får jeg rabatkortet? I løbet af marts sender vi ca fordelskort ud ca. halvdelen til dig og andre, der aktuelt bor hos os, og halvdelen til dem, der står på vores venteliste, men ikke aktuelt bor hos os. Fra den dag kan du gå ned i fordels-butikkerne, vise kortet og score rabatten. Hvis du ikke har modtaget dit kort senest d. 1. april 2014, så kontakt udlejningen hos Boligkontoret Fredericia. HVOR får jeg rabat? Nedenfor kan du se, hvilke butikker og virksomheder, der indtil nu har valgt at give rabat. Da der løbende kommer flere rabatbutikker og -virksomheder til, så tjek den aktuelle liste på Har du et forslag til en butik eller virksomhed, hvor vi skulle forsøge at få rabat, så skriv til os på Fordelskort HER får du RABAT med dit fordelskort Alle tilbud gælder på ikke i for vejen nedsatte varer Vesterbrogade % rabat Tæpper, gardiner og plejemidler BT Gulve & Gardiner Søndermarksvej % rabat på tæpper, gulve, gardiner og plejemidler 32% rabat (eller mere) på særlige varer spørg i butikken 15-30% rabat Elementer, bordplader og skydedøre Kvik Køkkener / Kvik Lillebælt Vejlevej % rabat på elementer og bordplader 30% rabat på skydedøre Gratis opmåling. Rabatten gælder IKKE VVS-artikler og kampagnevarer. Rabatten gælder kun hos KVIK Lillebælt % rabat Maling, gardiner mv. Sadolin Farvehandel Vejlevej % rabat på maling, træbeskyttelse og facademaling 15-25% rabat på markiser, gardiner og solafskærmning 15% rabat på alle øvrige varer i butikken Rabatten gælder ikke specialvarer, nedsatte varer og sammen med andre rabatter. Gælder kun Sadolin i Fredericia og Vejle. Der tages forbehold for trykfejl. 10% rabat Brød, kager og månedstilbud Ringvejens Bageri Indre Ringvej % rabat Vin, øl, chokolade, whisky, rom mv. Vinoble Danmarksgade 28B 10% rabat Fremkaldelse og tilbehør til kamera, tasker, stativer og memory-kort PhotoCare Danmarksgade 28A Rabatten gælder ikke elektronisk tilbehør. 10% rabat Blækpatroner og papir LB Datatek Købmagergade % rabat Baneleje Bowling og Keglecenter Vestre Ringvej 100 GRATIS valgfrit tørklæde (værdi 99 kr.) Ved køb for min. 500 kr. Basement Jyllandsgade 43 GRATIS - juice/smoothie ved køb af Carlos brunchtallerken - kaffe ved køb af frokostmenu - velkomstdrink ved bestilling af min. 5 tapas fra vores aftenmenu Café Carlos Sjællandsgade 56 GRATIS POOL Torsdag, fredag og lørdag kl Qtip House of Pool Bjergegade 54 Rafl om prisen - ugens produkt Torsdag, fredag og lørdag kl Du rafler med 3 terninger, og øjnene er din pris Skæve Thorvald Bjergegade 54 Tjek aktuelle rabatter og fordele på eller ved at scanne koden. LEJLIGHEDEN MARts\n18 MIDLERTIDIGE BOLIGER Midlertidige lejeboliger tilbydes Har du en ven, veninde, forældre eller børn, der mangler en midlertidig bolig, så kan Boligkontoret Fredericia måske hjælpe Kender du nogen, der skal skilles? Eller som har solgt deres hus og mangler et sted at bo, indtil de kan flytte ind et nyt sted? Venter dine børn eller børnebørn på en ungdomsbolig eller et kollegieværelse? I forbindelse med helhedsplanerne i Sønderparken og Korskærparken har Boligkontoret Fredericia en del boliger, der skal enten ombygges eller renoveres. De midlertidige boliger er et resultat af, at nogle beboere flytter fra deres bolig i god tid, inden den bliver renoveret eller ombygget, og nogle af dem samtidig ønsker en anden af Boligkontorets boliger, når helhedsplanen er fuldendt. Derfor kan vi leje nogle boliger ud i en tidsbegrænset periode på 8-14 måneder altså hvor der er fastlagt en ophørsdato fra begyndelsen. Boligerne er på m 2, og huslejen er på kr./md. + forbrug. Betingelserne for at få en midlertidig bolig, er at man: Står på Boligkontoret Fredericias venteliste eller melder sig til. Betaler indskud og husleje på normale vilkår. Kan opsige lejligheden med 1 måneds varsel. Passer på boligen og flytter på det aftalte tidspunkt, hvis man vil spare udgifter til istandsættelse. Og så har man mulighed for at overtage boligen med kort varsel. Er du, eller én du kender, interesseret? Så kontakt ekspeditionen i Boligkontoret Fredericia på Vesterbrogade 4, ring eller skriv til 18 LEJLIGHEDEN MARts 2014\n19 grøn profil Varmemestrenes kommende arbejdscykel - inden turen til maleren, hvor de får samme hvide bundfarve, som Boligkontorets små firmabiler. Foto: kira leth Foto: kira leth Cyklende varmemestre Varmemestrene har bedt om firmacykler, så de kan spare både tid og benzin/ forurening, når de skal på korte ture rundt i afdelingerne og det passer perfekt med Boligkontoret Fredericias grønne profil Af redaktør Joan Grønning Det startede med en tidligere varmemester i Hasselhøj, der begyndte at cykle rundt til småopgaver i afdelingen for mange år siden. En dag var varmemester Mogens Kristensen fra afdeling 323 i Snoghøj på besøg, og han tog idéen med tilbage til Snoghøjparken, der dengang netop var blevet bygget færdig: Jeg overtog en cykel fra håndværkerne i 1999, da de var færdige med byggeriet, og den satte jeg så i stand og begyndte at bruge herude, fortæller Mogens Kristensen, der mener, at cyklen oprindelig stammer fra Kemira. Cyklen bliver i dag taget i brug allerede fra morgenstunden, for, som Mogens siger, så larmer den jo noget mindre, når han skal rundt på stierne mellem boligerne, i forhold til den lille havetraktor, som han tidligere brugte. Og hvis en opgave hos en beboer bliver til flere, så er det hurtigt og nemt at hente reservedele på cyklen. Cykelønske som ringe i vandet De gode cykelerfaringer fra Hasselhøj og Snoghøjparken har givet genlyd hos kollegerne i første omgang hos varmemestrene i afdelingerne lige udenfor voldene, der gik til deres inspektør, Simon Klok Døssing, med ønsket om at få firmacykler. de små traktorer, for at spare både tid og benzin/forurening på småture. Styrker den grønne profil Varmemestrenes ønske og engagement omkring cyklerne passer desuden perfekt ind i Boligkontoret Fredericias grønne profil. Derfor vælger Boligkontoret Fredericia nu at købe 27 budcykler på tværs af områder og afdelinger, så alle interesserede varmemestre får et eksemplar af det meget miljø-, energi- og klimavenlige transportmiddel, der tilmed gør noget godt for sundheden. Cyklerne bliver selvfølgelig peppet up med en farve og Boligkontoret Fredericias logo. Varmemester Mogens Kristensen fra Snoghøjparken på en af sine sidste ture på sin gamle og rustne Kemira-cykel, som har tjent ham godt i mere end 13 år. Foto: kira leth Simon drøftede det med de øvrige inspektører, og det viste sig, at varmemestrene i stort set alle afdelinger godt kunne tænke sig cykler til småture, i stedet for at køre på LEJLIGHEDEN MARts\n20 afdelingsportræt Når drengene ikke nyder den gode udsigt i baggrunden, så er en rask lille sneboldkamp en anden måde at nyde hverdagen på i ungdomsboligerne Ved Volden. Foto: kira leth Byens bedste udsigt til SU-venlig pris Ved Volden er udsigten god. Virkelig god. Og endda til en pris, så unge studerende også har råd til at fylde køleskabet op med pilsnere og pasta Af journaliststuderende Mathias Raun Strand, kyst, vold og vand. Ja, én ting adskiller Ved Voldens 14 ungdomsboliger fra andre afdelinger; udsigten. Vores beliggenhed er det, der skiller sig mest ud. Vi ligger tæt på bymidten, men samtidig har vi udsigt ud over bølgerne, hvor vi kan kigge helt mod Strib på modsatte side, lyder det fra afdeling 316 s bestyrelsesformand, 22-årige Morten Mikkelsen, der lige er startet på maskinmesterskolen i Fredericia og har boet i ungdomsboligerne siden april Hilsen fra Bodil En udsigt, der, siden stormen Bodil ramte Fredericia den 5. december, bare er blevet endnu bedre for de unge beboere i de i alt 14 ungdomsboliger. Vores udsigt er blevet rigtig flot efter den store storm. Alle træerne, der stod langs volden, er nemlig blevet fældet, fordi de var ødelagte og døde. Og så er vi glade for det gode og stille kvarter, siger Blain Ezra Petersen på 23 år, der sammen med formanden læser til maskinmester, og som mand nummer to ud af tre hjælper til med bestyrelsesarbejdet. Første bestyrelse i otte år Tredje medlem er Mikkel Møller-Jensen. 27 år, pædagog og en efterhånden rutineret herre Ved Volden, hvor han har boet i otte år: Lige nu bor jeg sammen med min kæreste, som lige er blevet færdig som pædagog. Jeg har virkelig været glad for det. Især fordi stedet er så flot, fortæller Mikkel Møller-Jensen, der siden slutningen af november har støbt bestyrelsens kugler sammen med Morten og Blain. Inden da havde afdelingen været uden bestyrelse i hele otte år. Med en bestyrelse får vi beboere nu mere direkte indflydelse på, hvad der skal ske i afdelingen. Uanset om det er renoveringer eller nye anliggender, siger Morten Mikkelsen, der sammen med de to andre Fredericia-drenge allerede har startet flere projekter fx brugen af afdelingens fælles kælder på cirka 60 m 2. Et rum, der er eftertragtet blandt Ved Voldens unge beboere. 20 LEJLIGHEDEN MARts 2014


Forside > Korrektionsbriller > Versace > VE1218 (1342)\nVE 1218 fås i 2 andre lækre farver\nVE 1218 Modeloplysninger\nVE1218/1342 Designer briller\nMed dette design er du klædt perfekt på hver dag. Findes der en anden farve der ville matche bedre med dit foretrukne outfit, så tjek også de andre styles af VE1218 i vores sortiment fra 2016, og 2017 fra Versace.\nBrillestellet er særligt designet til powerkvinder. Yndefuldt design og et stærkt udtryk kombineres til klassisk chic. Ved den klassiske brille med halvindfattet glas bliver der skabt plads til resten af ditoutfit uden at gå på kompromis med brillestilen. Herigennem er netop denne model meget alsidig og kan kombineres på mange måder. Irregular formen er velegnet til dem, der identificerer sig med det ekstraordinære. Designet passer ikke ind i den traditionelle boks, men heldigvis sender vi et passendeetui med ved bestilling. Metal stellet er særligt let og derigennem meget komfortabelt at have på. Dertil er detogså både robust og klassisk. Guld-farvede briller altid handle ædelt og er i øjeblikket tæt på mode. De kankombineres med ethvert outfit og kan udstråle dig.


Led dine projekter agilt og effektivt med Half Double | Implement Consulting Group\nEr Half Double noget for dig?\nBliv udfordret på din egen projektpraksis\nVil du gerne være mere agil og effektiv i dit arbejde med projekter, men synes du, at de kendte koncepter rammer forbi? Så kom med på vores konference om projekttilgangen Half Double den 8. oktober, hvor vi også lancerer bogen om Half Double på dansk.\nImplement har udviklet Half Double i tæt samarbejde med forskningsverdenen og Industriens Fond. Det gjorde vi, fordi vi så, at kun en tredjedel af alle projekter er succesfulde – uanset om de er komplekse eller ej. Vi udviklede Half Double for at kunne være med til at løse denne udfordring.\nHalf Double er en tilgang, der gør det muligt at lede projekter, der leverer effekt allerede fra starten af projektet. Idéen er at dedikere ressourcer, som kan arbejde i et intenst flow og skabe effekt løbende, når lederskab er er tilgængeligt og til stede. Desuden fokuserer Half Double på ikke at se mennesker som midlet til målet, men at se mennesker som målet i sig selv – for i sidste ende er det mennesker, der skal bære en forandring igennem. Metoden bygger på agile principper og fokuserer således på de tre kernekomponenter: Effekt, Flow og Lederskab.\nHvis du er leder eller arbejder i din organisations projektkontor – eller bare generelt er nysgerrig på Half Double – så kan du komme til konference om projektmetodologien den 8. oktober. Her vil du kunne høre mere om de erfaringer, som en række private virksomheder og offentlige organisationer har gjort sig mht. at få Half Double-metoden til at leve, og om deres arbejde med at skalere metoden til deres specifikke organisationer.\nUnder hele konferencen vil vi sørge for, at du sammen med andre deltagere fra både det private og det offentlige får plads og tid til inspiration, at dele oplevelser og erfaringer og ikke mindst blive udfordret på egen projektpraksis.\nDansk boglancering og resultater fra undersøgelse\nVi afholder konferencen i forbindelse med lanceringen af den danske udgave af den engelske bog om Half Double. Samtidig har vi i Implement netop gennemført en omfattende undersøgelse af danske organisationers og virksomheders udviklingsevne og performance inden for projekt- og porteføljestyring. Undersøgelsen giver et klart billede af, hvad der er vigtigt for at lykkes med projekter.\nKlik her, hvis du er interesseret i at deltage i undersøgelsen\nIndflyvning og velkommen\nVed Mikkel Lau\nKeynote: Half Double-indflyvning\nVed Michael Ehlers\nBazar med caférunder\nHer kan du dykke ned i temaer relateret til Half Double\nKeynote: Half Double-skalering i Forsvarsministeriets Materiel- og Indkøbsstyrelse\nVed Morten G. Salomonsen\nVed Per Svejvig\nTilmelding skal ske senest den 3. oktober kl. 23:59.\nAdgang via Tuborg Havnevej på den anden side af Waterfront-centret.\nObs: Vær opmærksom på tæt morgentrafik.\nParkering: 3 timers gratis parkering ved Q-Park Waterfront, Tuborg Havnevej.\nShould we send you updates on future events?\nVi startede Project Half Double-initiativet i 2014 for at undersøge, hvordan vi kan øge projekters lave succesrate og forkorte udviklingstiden for nye ydelser. I samarbejde med en række større virksomheder og forskere fra Aarhus Universitet har vi skabt en agil projektledelsesmetodologi bestående af principper og metoder, som retter sig mod både projekt- og ledelsesniveau. Gennem pilotprojekter har vi påvist, at metodologien kan øge projekternes succesrate og forkorte udviklingstiden mærkbart.\nLæs mere om Half Double her\nLæs om, hvordan vi kan øge effekten af de initiativer, som vi sætter i gang for at forbedre velfærdssamfundet\nEvent in Gothenburg\nOptimise your supply chain with SAP IBP\nAn inspiring day with a focus on the various aspects of SAP Integrated Business Planning (IBP).


Pakketilbud: golf og relax på Ronnums Herrgård\nGolf & relax på Ronnums Herrgård\nVores golfpakke findes med forskellige niveauer, men allesammen giver dig mulighed for at spille hos nogle af vores fine klubber, vi samarbejder med: Onsjö GK, Kobergs GK og Ekarnas GK. Disse baner er smukke park– og skovbaner i god kondition.\nMere information om banerne finder du til højre. Vi har normalt åbent for sommergreener mellem 15 april og 15 oktober. Vi booker starttider for dig.\nAt kunne kombinere golfinteresse med at bo i et unikt herregårdsmiljø og opleve kulinariske eventyr, gør Ronnums Herrgård til et meget populært rejsemål for golfspillere.\n(Klik på overskriften for at læse mere om de respektive golfbaner)\nKobergs GK ligger ved Kobergs slot, og når aftensolen farver slottet rosa er det måske som allersmukkest på Kobergs golfbane. Har varierende park- och skovkarakter, hvor flere huller har yderst smuk beliggenhed ved vandet.\nEn virkelig god og velholdt 18-hullersbane med fine greener.\nFairways varierer i bredden og nogle ligger nær skoven.\nEkarnas GK i Grästorp er en smuk bane i naturskønt miljø.\nNærheden til landsbyen gør at banen føles som et helt naturligt mødested.


Høneballehaven på Samsø: Status for åben have og mere regn\nDa der indtil videre er kommet 60 mm i dag, og der stadig hænger mørke skyer over os, så er det selvfølgelig klart, at der ingen besøgende har været i dag. Men jeg er nu også godt tilfreds med dem, der har været. Det blev til i alt 66 på 6 dage. Det kan man vist ikke klage over.\nMen regnen vil jeg gerne klage over, nu må det stoppe, jeg har lige været ude og kigge efter snegle, jeg fandt 10 fede eksemplarer, men i morgen er der sikkert mange flere, og da er jeg ikke hjemme.\nDer er vand overalt, store og små søer imellem roser, stauder og rhododendron, selv der hvor det ligger lidt højt er der fyldt med små søer. Et deprimerende syn.\nMen det virkede i eftermiddag, ca. 3 timer efter, at jeg havde taget billeder, var vandet sunket ned i både grøft og regnbed, men nu ja nu står det højt igen, så højt at der står vand helt op til ørkenbedet, dog ikke så højt som det plejer, så noget hjælper det heldigvis.\nJeg tog lidt billeder i eftermiddags.\nHer er fine kontraster\nDe nye skud på rhodoerne\nI sidste indlæg glemte jeg at sætte billede ind af grøften. Tre timer efter var det sunket, men nu står det endnu højere. Selv min lille havedam er gået over sine breder.\nSå galt var det ikke, da jeg tog dette billede, men det er det nu.\nHvis I klikker på billedet, kan I se at de orange liljer står i vand, nu er der endnu mere vand.\nJeg har ventet længe på, at gåseurten skulle blomstre, nu står den midt i vandet og blomstrer, men smuk er den.\nLilla Marieklokker, smuk farve synes jeg.\nÆrenspris Lille Malund og andre stauder\nDaglilje arvet fra min fars have\nLidt roser er der tilbage\nSom I kan se bærer roserne tydeligt præg af alt det regn de har fået i dag. Jeg ved nok hvad jeg skal lave søndag.\nI morgen skal jeg udenøs, så der kommer ingenting fra mig før søndag. Vi skal besøge min gamle mor og om aftenen skal vi se yngstesønnen spille i Nordfyns Friluftsteaters forestilling Atlantis. Så mon ikke jeg håber på tørvejr, nu hænger der igen tunge skyer over vores hoved,\nRigtig god weekend til jer, vi høres ved søndag, hvis jeg når det, ellers mandag.\nPosted by Høneballehaven at fredag, juni 29, 2012\nBirgitte 29. juni 2012 kl. 21.43\nHej Lisbeth. Jeg skal love for, at I har fået regn. Godt at regnvandsbedet virker. Jeg kan slet ikke forestille mig al det vand i din have, men jeg kan jo se på billederne, at det er der. Det er mange rigtig gode billeder at kigge på og tillykke med det flotte antal besøgende. Jeg synes, det er mange på få dage, men din have er også utrolig inspirerende! Rigtig god tur og god weekend.\nHøneballehaven 29. juni 2012 kl. 21.47\nJa vand har vi fået rigeligt af, og det ser ud til der kommer mere :(\nTak skal du have, ja alle de besøgende er da et plaster på såret.\nTak for det.Så håber vi på tørvejr i morgen.\nVivi 29. juni 2012 kl. 21.46\n60 mm det er da helt vildt !! Kan godt forstå hvis vandet har svært ved at trænge væk, men godt i har lavet nogle tiltag der kan hjælpe det på vej :-)\nHøneballehaven 29. juni 2012 kl. 21.50\nJa jeg synes ikke, jeg har oplevet noget lignende og det var da slemt nok sidste år. Tænk hvis vi ikke havde lavet nogen tiltag, så skulle vi bruge robåd nu.\nAnnette - Eventyr Haver 29. juni 2012 kl. 21.51\nPuha det var vidst mere end de havde lovet - det er ikke fair at I har fået så meget vand og vi har intet fået... Men godt at de nye tiltag med regnbed og grøft alligevel virker selv om det hurtigt bliver fyldt op igen...\nLyder dejligt med besøg og teater forestilling i morgen :)\nkan du have en rigtig god weekend og god tur til Fyn\nHøneballehaven 29. juni 2012 kl. 22.19\nI måtte meget gerne have fået de sidste 20 mm eller mere. Ja vi er glade for, at det virker.\nFrk. Anemone 29. juni 2012 kl. 22.17\nej... regn i overflod er skidt, vi vil jo helst kun ha' det, vi behøver. Godt at Bents gravearbejde virker her, hvor det virkelig gælder.\nFlotte besøgstal, nu kan du holde fri og få en forhåbentlig god tur til Fyn.\nHøneballehaven 29. juni 2012 kl. 22.21\nDet er skidt at mangle vand, men det er heller ikke godt at få så meget. Har I ikke fået så meget?\nJa jeg tager en slapper og en lille tur til Fyn.\nLandbohaven 29. juni 2012 kl. 23.15\nHvor har du dog haft mange besøgende. Bare rart.\nHøneballehaven 1. juli 2012 kl. 08.13\nja det er dejligt, tak\nHeidi 30. juni 2012 kl. 00.24\nDet er da helt vildt, så meget vand i har fået ;o( . Det var dejligt at du fik vist haven frem, til så mange gæster inden regnen meldte sin ankomst. Kan i have en god tur til Fyn, så må vi håbe på sol og tørvejr, både på Fyn og derhjemme ;o)\nFrøken Solhat 30. juni 2012 kl. 07.08\nHol da helt ferie alt det vand..........her har det sørme også regnet men da ikke i de stride mængder. Håber solen tittet ned på Samsø og fyn i dag i stedet - for nu kan vi vist godt klare en periode med tørvejr :0)\nIna 30. juni 2012 kl. 09.34\nDet må siges, at være for meget af det gode med al den regn ;-)\nDu kan godt tage udenøs i flere dage uden at vande.\nHavehygge 1. juli 2012 kl. 09.03\nHvor er det ærgerligt for jer med al den regn. Håber, at det snart skifter. Dine roser ser nu fine ud trods det. Det er da flot med så mange besøgende. God fornøjelse med teaterbesøget og god weekend.


Smith Vantage MIPS skihjelm, mat sort/gul til den aktive vinter\nSmith Vantage MIPS skihjelm, mat sort/gul kan du finde sammen med resten af de populære fra varer i kategorien Skihjelme. Det er ren luksus at få lovpligtige 14 dages returret der sikrer dig, hvis du mod forventning skulle fortryde købet af din vare. Vidste du at størstedelen af dem der handler online køber Smith Vantage MIPS skihjelm, mat sort/gul i webshoppen AktivVinter.dk, som er den foretrukne shop blandt online shoppere. Hos webshoppens store udvalg kan du helt sikkert finde noget du kan li, og der er det oplagte valg det produkt på denne side. Købes der ind i online webshops er varerne billigere- det er effekten af, at den attraktive adresse på strøget ikke er nødvendig, og man dermed sparer meget på huslejen.\nSmith Vantage MIPS skihjelm, mat sort/gul - dine fordele når du køber online\nDet er faktisk hver gang, når du shopper rundt online, får du andre fordele, som du ikke nødvendigvis får i fysiske butikker. Lovgivningen dikterer min. 14 dages returret. når du har handlet dine varer, og du kan finde webshops der giver mere det er slet ikke ualmindeligt, at få 30, 60 eller 90 dages returret i dag. At handle online giver dig også en anden fordel, som er et stort udvalg, og prissammenlignen er let at foretage, når man kan se de forskellige shops priser med det samme. Du kan oven i købet gøre det i løbet af nul-komma-fem med din smartphone eller tablet. Tænk også på, at ved at handle online, så slipper du helt for, at være afhængig af at nå at handle i butikkens åbningstid. Et fragtfirma som f.eks. Postnord eller GLS sender varerne til din adresse, medmindre du vælger at få dem sendt til din arbejdsadresse, så vælg det, der passer bedst til dig. Webshops har ikke en kø som i butikker eller supermarkeder så gå bare direkte til kassen, når du har fundet dine varer, og betal med det samme, så er det aldrig mere ubehaget ved at stå alt for tæt i en kø til kassen.


Historiekanon | faktalink\nHvad er kanonudvalgets argumenter for en kanon?\nI “Rapport fra Udvalget til styrkelse af historie i folkeskolen” (se kilder) hedder det, at “Udvalget tilslutter sig udarbejdelsen af en kanon, som kan sikre, at alle elever får indblik i et minimum af historisk stof fra alle perioder, og som kan sikre, at den opvoksende generation har viden om et antal væsentlige begivenheder fra Danmarks historie og andre nationers historie. Historiefagets kanon skal således sikre, at alle elever har stiftet bekendtskab med et antal væsentlige begivenheder og forløb fra oldtid til nutid.”\nHvad er historiekanonen?\nHistoriekanonen består af følgende 29 verdensbegivenheder:\nErtebøllekulturen, 5400-3950 f.Kr.\nTutankhamon, ca. 1341-1323 f.Kr.\nSolvognen, ca. 1350 f.Kr.\nKejser Augustus, 63 f.Kr.-14 e.Kr.\nJellingestenen, ca. 965\nColumbus, 1451-1506 · Reformationen, 1536\nChristian IV, 1577-1648\nDen Westfalske Fred, 1648\nStavnsbåndets ophævelse, 1788\nStormen på Bastillen, 1789\nOphævelse af slavehandlen, 1792\nKøbenhavns bombardement, 1807\nSlaget ved Dybbøl, 1864\nSlaget ved Fælleden, 1872\nKvinders valgret, 1915\nFN’s Verdenserklæring om Menneskerettighederne, 1948\nMurens fald, 1989\nHvad er udvalgets anbefalinger omkring kanonen?\nIfølge historieudvalgets “Rapport fra Udvalget til styrkelse af historie i folkeskolen” (se kilder) er kanonen en liste over afgrænsede begivenheder og forløb, der udgør en integreret del af det historiefaglige stof, og som skal sikre, at alle elever har stiftet bekendtskab med et antal væsentlige begivenheder og forløb fra oldtid til nutid. Kanonpunkterne er opstillet kronologisk, og det anbefales, at de indgår i undervisningen i den nævnte rækkefølge.\nBegivenhederne er udvalgt, fordi de repræsenterer væsentlige brud og forandringer i den historiske udvikling, eller fordi de har en symbolværdi, der giver klare signaler om indhold og muligheder for perspektivering.\nUdvalget anbefaler, at historielærerne fokuserer på at perspektivere kanonpunkterne i tid og rum og inddrager andet stof, som er enten aktuelt eller relevant i forhold til arbejdet med tværgående emner og problemstillinger. Historiefagets undervisningsvejledning, der er overordnet for alle historielærere i folkeskolen, og som kan findes på Undervisningsministeriets hjemmeside (se kilder), bør give forslag til, hvordan hvert kanonpunkt kan perspektiveres.\nUdvalget fremhæver desuden, at historiekanonen bør være dynamisk. Det betyder, at den med jævne mellemrum bør revideres - i takt med, at samfundet og historieopfattelsen udvikler sig, og der eksempelvis fokuseres på nye interessefelter.\nHvad er udvalgets øvrige anbefalinger?\nUdvalgets øvrige anbefalinger handler om at forenkle og justere historiefagets faglige beskrivelser, ifølge “Rapport fra Udvalget til styrkelse af historie i folkeskolen” (se kilder). Her kom udvalget med følgende forslag:\nAt fagformålet blev omformuleret, så sammenhængen mellem historiebevidsthed, kundskab og færdigheder fremstod tydeligere. Formuleringen blev foreslået at lyde: “Formålet med undervisningen er at give eleverne kronologisk overblik, styrke deres viden om og forståelse af historiske sammenhænge og øve dem i at bruge denne forståelse i deres hverdags- og samfundsliv.”\nAt fremhæve historiefagets kulturbærende element ved at styrke fagets fokus så det lyder, at “Faget skal sikre, at eleverne udvikler følgende kompetencer: kronologisk overblik, udviklings- og sammenhængsforståelse samt brug af historien”.\nAt der er enkle og klare mål for den viden, eleverne skal opnå gennem undervisningen. På den måde kan lærere og forældre ved at have målene for øje være med til at sikre, at eleverne opbygger en tilstrækkelig viden.\nAt lægge mere vægt på undervisning i sammenhænge mellem nationale og globale aspekter af historien, så også de yngste elever bliver præsenteret for historiske begivenheder, der geografisk ligger langt fra deres egen hverdag.\nAt lærere, der underviser i historie fra 3. til 9. klassetrin, skal have en linjefagsuddannelse eller en efteruddannelse, som giver tilsvarende faglige kompetencer.\nAt historiefagets efter- og videreuddannelse styrkes.\nAt lærere i historie og samfundsfag i stigende grad samarbejder om at se samfundsfaglige problemstillinger i et historisk perspektiv - og omvendt.\nAt den afsluttende prøve tager udgangspunkt i det faglige stof, der er gennemgået på 8. og 9. klassetrin, og at den gennemføres som en mundtlig prøve med forberedelsestid.\nAt der igangsættes forskningsbaserede undersøgelser af historieundervisningens praksis i folkeskolen.\nHvordan blev udvalgets forslag modtaget af undervisningsministeren?\nHistoriekanonen blev annonceret sammen med historieudvalgets “Rapport fra Udvalget til styrkelse i folkeskolen” (se kilder) den 30. juni 2006. Samme dag blev anbefalingerne præsenteret på et pressemøde, hvor også anbefalingerne på kristendoms- og samfundsfagsområdet blev fremlagt. Bertel Haarder udtrykte ved den lejlighed sin tilfredshed med udvalgenes arbejde og sagde: “Jeg kan allerede nu sige, at kommisoriernes opgave er opfyldt, og at jeg er meget tilfreds. Jeg agter at støtte mig til de to formænd og deres produkter. Det, som er kommet ud af deres udvalg, er det, vi nu vil føre ind i de cirkulærer, vejledninger og bekendtgørelser, som vi udsteder om disse tre nye fag. Og der er visse nyskabelser. Blandt andet får vi en historiekanon.”, jævnfør pressemeddelelsen “Fagligt løft i samfundsfag, historie og kristendomskundskab”, som er at finde på undervisningsministeriets hjemmeside (se kilder).\nHvad betyder indførelsen af historiekanon for folkeskolerne?\nBertel Haarder har valgt at lade historieudvalgets anbefalinger indskrive i de cirkulærer, vejledninger og bekendtgørelser, der omhandler historiefaget i folkeskolen. Det betyder, at anbefalingerne kommer til at få en direkte indflydelse på historielærernes og elevernes hverdag. I efteråret 2006 bliver der lavet nye læseplaner for historie. Læseplanerne vil indeholde kanonpunkterne, ligesom den vil beskrive de emner, som er relevante at inddrage, når de enkelte kanonbegivenheder- og personer skal kontekstualiseres. Kanonpunkterne skal fremover udgøre en tredjedel af undervisningen i historie.\nFra skoleåret 2006/2007 er både historie, kristendom og samfundsfag blevet eksamensfag. Det er ikke sådan, at alle elever skal op i alle tre fag ved den afsluttende eksamen, men fagene er til ‘udtræk’, hvilket betyder, at eleverne skal op i et af fagene.


Dødens gab: Danskernes adgang til kulturarven er under pres - politiken.dk\nDirektør på Nationalmuseet Rane Willerslev.\nDirektør på Nationalmuseet Rane Willerslev. Foto: Miriam Dalsgaard\nLeder 18. jul. 2018 kl. 00.01\nDødens gab: Danskernes adgang til kulturarven er under pres\nHvad angår statslig kultur, varer fyringssæsonen hele året, og den barske konsekvens er, at danskernes adgang til kulturarven begrænses.\nDet er direktør Rane Willerslev, der bruger titlen på den berømte hajfilm, når han skal beskrive situationen på Nationalmuseet, når regeringens grønthøster begynder at køre: Gabet mellem indtægter og udgifter bliver større og større, og det er fortsat uklart, om situationen ændrer sig.


Vejret i Vejers Strand i december 2022 | Vejreti.com\nVejret i Vejers Strand i december 2022\nTemperaturen i Vejers Strand i december er på den kolde side med temperaturer på 5°C grader og 7°C grader. Sørg for at medbringe en varm jakke i december måned.\nDer kommer mange regnvejrsdage i december i Vejers Strand. Vejers Strand kan forvente 15-22 regnvejrsdage i gennemsnit, så sørg for at medbringe regnjakke, så du ikke bliver våd den måned!\nDu kan forvente få snevejrsdage i Vejers Strand i december. Så det er vigtigt at finde snestøvlerne og de varme vanter frem, så du kan holde dig varm, mens du udforsker Vejers Strand.\nVores vejrudsigt kan give dig en god fornemmelse af, hvad du kan forvente af vejret i Vejers Strand i december Hvis du planlægger at besøge Vejers Strand i den nærmeste fremtid, anbefaler vi, at du tjekker vejrudsigten for Vejers Strand, før du ankommer.\nTemperaturer i Vejers Strand i december\nRegnfulde dage i Vejers Strand i december\nRejse til Vejers Strand i december - FAQ\nHvad er gennemsnitstemperaturen i Vejers Strand i december?\nGennemsnitstemperaturen i Vejers Strand i december er 5° C / 7° C.\nHvad er chancerne for regn i Vejers Strand i december?\nDer er i gennemsnit 15 regnvejrsdage i Vejers Strand i december.\nHvad er vejret angår, er det så et godt tidspunkt at besøge Vejers Strand i december?\nVejret i Vejers Strand i december er elendigt.\nKan det sne i Vejers Strand i december?\nDer er 3 snevejrsdage i Vejers Strand i december.


udsigt fra en bakketop | Ilse Aranti – For enden af regnbuen…\n← vejen tilbage til mig selv … fortsat\nvejen tilbage til mig selv … tekst fortsat →\nudsigt fra en bakketop\nUdgivet den 13. september 2016 by ilsearanti\nHun står på en bakketop og skuer ud over sit liv.\nTo forhold har hun haft.\nEt ægteskab og et forhold uden navn.\nÆgteskabet varede i tre årtier, fra den tidlige ungdom til langt over halvdelen af hendes liv var gået.\nDet navnløse forhold varede i knap et årti, hvoraf det kun var et egentligt forhold i perioder.\nEt elastikforhold kunne man måske kalde det. For når den ene trak væk, blev den anden trukket nærmere. Og når de var tæt sammen, blev elastikken slap og faldt til jorden. Hvorefter de samlede den op og begyndte forfra.\nNære og fjernere relationer er opstået og gået i opløsning igen. Nogle nære er blevet fjerne. Nogle nære er stadig nære.\nHun står på bakken og ser, at hun kaster skygge på jorden, og at hun aldrig rigtigt var der, andet end med sin skygge.\nHun står på bakken og ser sig omkring og ser, at kun når lyset falder på hende, ser hun ud til at være i verden og altid kun som en skygge.\nHun står på bakken og ser ud over sit liv og alle de sving og drejninger, det har taget rundt om bakken. Der har været dage og nætter, lys og mørke. Aktivitet og stilstand. Tro og tvivl. Forandringer, der har gået i ring.\nOg igennem det har figurer bevæget sig ind i hendes liv og ud igen. Nogen blev længe, andre kun kort. De var alle figurer i hendes historie med hver deres rolle, som hun havde tildelt dem og set dem som.\nHun står her på bakken og ved, at mens hendes liv har udspillet sig dér nedenfor og rundt om bakken med hende som skyggefigur, har hun hele tiden stået her og set ned på verden og prøvet at forstå, hvad det dog var, hun havde gang i dér.